open-index/open-wikipedia-markdown huggingface dataset:
നടക്കുന്ന മത്സ്യങ്ങൾ

വെള്ളത്തിന്‌ പുറത്തു കരയിൽ നടക്കുന്ന ഒരു കൂട്ടം മീനുകളെ ആണ് **നടക്കുന്ന മത്സ്യങ്ങൾ** എന്ന് പൊതുവേ വിളിക്കുന്നത്. **സഞ്ചാരി മത്സ്യങ്ങൾ** എന്നും വിളിക്കുന്നു.

## സഞ്ചാര രീതികൾ
ഈ വിഭാഗത്തിൽപെട്ട മീനുകളുടെ സഞ്ചാര രീതികൾ ഒരേ പോലെ അല്ല.  മുന്ന് വ്യത്യസ്ത മാർഗ്ഗങ്ങളിലൂടെയാണ് ഇവയുടെ സഞ്ചാരം. ഒന്ന് ചാടിച്ചാടി ഉള്ള സഞ്ചാരം, രണ്ട് പാമ്പിനെ പോലെ ഇഴഞ്ഞുള്ള സഞ്ചാരം, മൂന്ന് നാലു ചിറകുകളിൽ എണീറ്റു നാൽക്കാലികളെ പോലെയുള്ള സഞ്ചാരം.

സാധാരണയായി, നടക്കുന്ന മത്സ്യം ഉഭയജീവ മത്സ്യങ്ങളാണ്. വെള്ളത്തിൽ നിന്ന് കൂടുതൽ സമയം ചെലവഴിക്കാൻ കഴിവുള്ള ഈ മത്സ്യങ്ങൾ സ്പ്രിംഗ്, പാമ്പ് പോലുള്ള ലാറ്ററൽ അൺ‌ഡുലേഷൻ, ട്രൈപോഡ് പോലുള്ള നടത്തം എന്നിവ ഉൾപ്പെടെ നിരവധി ലോക്കോമോഷൻ മാർഗങ്ങൾ ഉപയോഗിച്ചേക്കാം. സമകാലിക മത്സ്യങ്ങളുടെ ഏറ്റവും അനുയോജ്യമായ കരകവിഞ്ഞൊഴുകുന്ന ചെളികളാണ് മഡ്സ്കിപ്പറുകൾ, അവ വെള്ളത്തിൽ നിന്ന് നീങ്ങാൻ ദിവസങ്ങൾ ചെലവഴിക്കാൻ കഴിയും, മാത്രമല്ല മിതമായ ഉയരങ്ങളിൽ മാത്രമാണെങ്കിലും കണ്ടൽക്കാടുകളിൽ കയറാനും കഴിയും. [1] ക്ലൈംബിംഗ് ഗ ou രാമിയെ "വാക്കിംഗ് ഫിഷ്" എന്ന് വിശേഷിപ്പിക്കാറുണ്ട്, അത് യഥാർത്ഥത്തിൽ "നടക്കുന്നില്ല" എന്നല്ല, മറിച്ച് അതിന്റെ ഗിൽ പ്ലേറ്റുകളുടെ വിപുലീകൃത അരികുകളിൽ സ്വയം പിന്തുണയ്ക്കുകയും അതിന്റെ ചിറകുകളും വാലും ഉപയോഗിച്ച് സ്വയം തള്ളിമാറ്റുകയും ചെയ്യുന്നു. . ചില റിപ്പോർട്ടുകൾ സൂചിപ്പിക്കുന്നത് ഇതിന് മരങ്ങൾ കയറാനും കഴിയും. 

## അവലംബം

വർഗ്ഗം:മത്സ്യങ്ങൾ
രതിനിർവേദം

1978 - ൽ ഭരതന്റെ സംവിധാനത്തിൽ പുറത്തിറങ്ങിയ മലയാളചലച്ചിത്രമാണ് **രതിനിർവേദം** പത്മരാജനാണ് ഈ ചിത്രത്തിന്റെ രചന നിർവഹിച്ചിരിക്കുന്നത്. പത്മരാജന്റെ തന്നെ രതിനിർവ്വേദം എന്ന നോവലിന്റെ ചലച്ചിത്രാവിഷ്ക്കാരമാണ് ഈ ചിത്രം. ജയഭാരതി കൃഷ്ണചന്ദ്രൻ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. നെല്ലിയാമ്പതിയിലായിരുന്നു പ്രധാനമായും ചിത്രീകരണം പൂർത്തിയാക്കിയത്.

## താരനിര

## പാട്ടരങ്ങ്
ഗാനങ്ങൾ :കാവാലം
ഈണം : ജി. ദേവരാജൻ

	
## വിശകലനം
യുവമനസ്സിന്റെ വിഹ്വലതകളാണ് എന്നും പത്മരാജന്റെ ഇഷ്ടവിഷയം. അത്തരം ഒരു വിഷയം തന്നെ ഇവിടെയും അവതരിപ്പിക്കുന്നു. പക്വതയെത്താത്ത  കൗമര ക്കാരൻ്റെ കാമചിന്തകൾ അയൽകാരിയിൽ ആരോപിക്കുമ്പോഴുള്ള വൈചിത്ര്യങ്ങൾ ഭംഗിയായി അവതരിപ്പിക്കുന്നു. കൃഷ്ണ ചന്ദ്രനും ജയഭാരതിയും തങ്ങളുടെ വേഷങ്ങൾ ഭംഗിയാക്കി.

## വിമർശനങ്ങൾ
*രതിനിർവ്വേദം* ഇന്ത്യൻ സിനിമാചരിത്രത്തിലെ നാഴികക്കല്ലാണ് .  ജയഭാരതി ഈ ചിത്രത്തിൽ കൈകാര്യം ചെയ്ത പ്രമേയവും രീതിയും ഒരുപാട് ചർച്ചകൾക്ക് വിധേയമായി . അല്പ വസ്ത്രം മാത്രമുടുത്ത് തൻ്റെ മേനിയഴക് കാണിക്കുന്ന രംഗങ്ങൾ ജയഭാരതി അഭിനയിച്ചു.മലയാള സിനിമ നീലച്ചിത്രമായി അധപതിക്കുന്നു എന്ന് വരെ വിമർശനമുണ്ടായി. എന്നാൽ രതിനിർവ്വേദം കേരളത്തിലെ ഒരു ബോക്സോഫീസ് ഹിറ്റ് ആയിരുന്നു. .

## പുനർനിർമ്മാണം

2011ൽ ശ്വേതാ മേനോൻ രതിചേച്ചിയായിക്കൊണ്ട് ടി.കെ. രാജീവ് കുമാർസംവിധാനം ചെയ്ത് ഈചിത്രം പുനർനിർമ്മിച്ചു. 

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പത്മരാജൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ലൈംഗികത പ്രമേയമായ മലയാളചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
ടിന്റുമോൻ

മലയാളികൾക്കിടയിൽ ഏറെ ജനപ്രീതിയാർജ്ജിച്ച ഒരു എസ്.എം.എസ്. കഥാപാത്രമാണ് **ടിന്റുമോൻ**. ഇംഗ്ലീഷിലെ ലിറ്റിൽ ജോണിക്ക് സമാനമായ കഥാപാത്രമാണ് ടിന്റുമോൻ.

## ഉത്ഭവം
എസ്.എം.എസ്സുകളിലൂടെ ജീവിക്കുന്ന ഒരു കഥാപാത്രമാണ് ടിന്റുമോൻ. ടിന്റുമോൻ ഫലിതങ്ങൾ വളരെമുമ്പ് തന്നെ നിലവിലുണ്ടായിരുന്നുവെങ്കിലും 2009-ഓടെ ആണ് അവ മൂർദ്ധന്യത്തിലെത്തുന്നത്. ടിന്റുമോനെ കുറിച്ചുള്ള ആദ്യ പരാമർശങ്ങളിലൊന്ന് 2002-ൽ പുറത്തിറങ്ങിയ കല്യാണരാമൻ എന്ന ചലച്ചിത്രത്തിലായിരുന്നു. ചിത്രത്തിലെ ഒരു രംഗത്തിൽ ഇന്നസെന്റ് അവതരിപ്പിച്ച പോഞ്ഞിക്കര എന്ന കഥാപാത്രം തന്റെ മുൻജന്മത്തിൽ താൻ ടിന്റുമോൻ ആയിരുന്നുവെന്നും, ലിറ്റിൽ ഫ്ലവർ കോൺവന്റ് ഗേൾസ് ഹൈസ്കൂൾ, നടത്തറയിൽ എൽ.കെ.ജി.യിൽ പഠിക്കുമ്പോൾ പ്രമേഹം വന്നു മരിച്ചു എന്നുമാണ് അവകാശപ്പെടുന്നത്. പിന്നീട് എസ്.എം.എസ്സുകളിലൂടെ ടിന്റുമോൻ എന്ന കഥാപാത്രത്തിന്റെ പ്രസിദ്ധി വളരെ പെട്ടെന്ന് വളർന്നു.

## ഉടമസ്ഥാവകാശം
പ്രത്യേകിച്ച് ആരുടെയും നിയന്ത്രണത്തിലല്ലാതെയാണ് ടിന്റുമോൻ തമാശകൾ ജനപ്രിയമായതെങ്കിലും, ഈ ജനപ്രിയ കഥാപാത്രത്തിന്റെ പകർപ്പവകാശത്തിന് വിവിധ കമ്പനികൾ ശ്രമിച്ചിട്ടുണ്ട്. 2002-ൽ കുട്ടികൾക്കായുള്ള കോമിക് സ്ട്രിപ്പിനായി പ്രശസ്ത കാർട്ടൂണിസ്റ്റ് ബി.എം. ഗഫൂർ ആണ് ടിന്റുമോനെ സൃഷ്ടിച്ചതെന്നുള്ള കാരണത്താൽ ബി.എം.ജി. ഗ്രൂപ്പ് ടിന്റുമോന് അവകാശവാദം ഉന്നയിച്ചു . ഒരുപാട് നിയമ പോരാട്ടത്തിന് ഒടുവിൽ  'ടിന്റുമോൻ' ന്റെ പകർപ്പവകാശം ബി എം ജി ഗ്രൂപ്പ് ന് കീഴിലുള്ള ബി എം ജി അനിമേഷൻസ് ലഭിക്കുകയും ചെയ്തു എന്നുള്ളതാണ് യാഥാർഥ്യം.  ജീവൻ ടി വി യിൽ 'ടിന്റുമോൻ' ഒരു അനിമേഷൻ പരമ്പരയായി 2000 ത്തിൽ പരം എപ്പിസോഡ് കൾ സംപ്രേഷണം ചെയ്യുകയും, കൂടാതെ  ടിന്റുമോൻ ജോക്സ്, ഗോൾഡൻ ഹിറ്സ് ഓഫ് ടിന്റുമോൻ , മൈ നെയിം ഈസ് ടിന്റു , ലെഫ്റ്റനൽ കേണൽ ടിന്റുമോൻ എന്നിങ്ങനെ 5 വോളിയം CD യും ബി എം ജി അനിമേഷൻസ് നിർമിക്കുകയും മില്ലേനിയം ഓഡിയോസ് വഴി വിപണിയിൽ ഇറക്കുകയും ചെയ്തിട്ടുണ്ട് .  ഫൊറേഡിയൻ എന്ന കമ്പനി ടിന്റുമോന്റെ പേരിൽ ടിന്റുമോൻ.കോം എന്ന വെബ്സൈറ്റ് നിർമിക്കുകയും,  ഡി.സി. ബുക്സ്, എം സി ഓഡിയോസ്, കൂടാതെ  ഒട്ടേറെ പത്രമാസികകളും വെബ്സൈറ്റുകളും, ഫേസ്ബുക് , ഇൻസ്റ്റാഗ്രാം പേജ് കൾ  ടിന്റുമോൻ തമാശകൾ പുറത്തിറക്കിയിട്ടുണ്ട്. പല വ്യക്തികളും കമ്പനികളും ടിന്റുമോൻ എന്ന പേരിന്  അവകാശവാദം ഉന്നയിച്ചെങ്കിലും ഒരുപാട് നിയമ പോരാട്ടത്തിന് ശേഷമാണ്  ബി എം ജി അനിമേഷൻസ് ഔദ്യോഗികമായി ലഭിച്ചത്. (ട്രേഡ് മാർക്ക് നമ്പർ : 5106479 . Annexure of Certificate No.: 2931405)

## ടിന്റുമോൻ ഫലിതങ്ങളിലെ കഥാപാത്രങ്ങൾ
* അച്ഛൻ
* അമ്മ
* അപ്പൂപ്പൻ
* ഡുണ്ടുമോൾ - സുഹൃത്ത്
* ടിന്റുമോൾ - സുഹൃത്ത്
* ഡുണ്ടുമോൻ - സുഹൃത്ത്
* ജിന്റപ്പൻ - സുഹൃത്ത്
* ടുട്ടുമോൻ - സഹോദരൻ
* കല - സഹോദരി
* ശശി - ശത്രു

## അവലംബം

വർഗ്ഗം:മലയാളം കോമിൿ കഥാപാത്രങ്ങൾ
ഗെഗോങ്ങ്‌ അപാംഗ്‌

അരുണാചൽ പ്രദേശ് സംസ്ഥാനത്ത് നിന്നുള്ള ഒരു രാഷ്ട്രീയ നേതാവാണ് **ഗെഗോങ്ങ്‌ അപാംഗ്‌** (Gegong Apang) (ജനനം: 1949 ജൂലൈ 8). ആദി ഗോത്രവംശംജനായ അദ്ദേഹം 1980 ജനുവരി മുതൽ 1999 ജനുവരി വരെയും പിന്നീട് 2003 ഓഗസ്റ്റ് മുതൽ 2007 ഏപ്രിൽ വരെയും അരുണാചൽ പ്രദേശിന്റെ മുഖ്യമന്ത്രി സ്ഥാനം വഹിച്ചിരുന്നു.
## രാഷ്ട്രീയ ജീവിതം
1980 മുതൽ തുടർച്ചയായി മുഖ്യമന്ത്രി പദം അലങ്കരിച്ചു വന്ന അപാംഗ്‌ 1996-ൽ അന്നത്തെ പ്രധാനമന്ത്രിയായിരുന്ന പി.വി.നരസിംഹ റാവുവുമായുള്ള സ്വരചേർച്ചയില്ലായ്മയെ തുടർന്ന്  ഇന്ത്യൻ നാഷണൽ കോൺഗ്രസ് (ഐ)-യിൽ നിന്ന് പുറത്തു വന്ന്  'അരുണാചൽ കോൺഗ്രസ് ' എന്ന പ്രാദേശിക പാർട്ടിക്ക് രൂപം കൊടുക്കുകയും 60 അംഗ നിയമസഭയിലെ 54 പേരെ തന്നോടൊപ്പം നിർത്തുന്നതിൽ വിജയിക്കുകയും ചെയ്തു. 1998 -ൽ നടന്ന ലോക്‌സഭാ തെരഞ്ഞെടുപ്പിൽ സംസ്ഥാനത്തെ രണ്ടു സീറ്റുകളും സ്വന്തമാക്കിയ അരുണാചൽ കോൺഗ്രസ്  ബി.ജെ.പി-യുമായി സഖ്യത്തിലാവുകയും ദേശീയ ജനാധിപത്യ സഖ്യത്തിലെ സ്ഥാപക പാർട്ടികളിലൊന്നാവുകയും ചെയ്തു.  എന്നാൽ പാർട്ടിക്കുള്ള കേന്ദ്ര   മന്ത്രി സ്ഥാനം അപാങ്ങിന്റെ മകന് ലഭിച്ചത് പാർട്ടിക്കുള്ളിൽ അരുണാചൽ കോൺഗ്രസിനുള്ളിൽ പ്രശ്നങ്ങൾക്ക് തുടക്കമിട്ടു. 1999 ജനുവരിയിൽ  മുകുത് മിതിയുടെ നേതൃത്വത്തിൽ അസംതൃപ്ത വിഭാഗം പാർട്ടി പിളർത്തുകയും അരുണാചൽ കോൺഗ്രസ് (മിതി)  എന്ന പാർട്ടി രൂപീകരിക്കുകയും ചെയ്തു. തുടർന്ന് വന്ന അവിശ്വാസപ്രമേയത്തിനെതിരേ ആവശ്യത്തിന് പിന്തുണ ലഭിക്കാത്തതിനാൽ അപാംഗ്‌ മുഖ്യമന്ത്രി സ്ഥാനം രാജി വെക്കുകയും മുകുത് മിതിയുടെ നേതൃത്വത്തിലുള്ള സർക്കാർ നിലവിൽ വരികയും ചെയ്തു. പിന്നീട് അരുണാചൽ കോൺഗ്രസ് (മിതി) കോൺഗ്രസ് (ഐ) -യിൽ ലയിച്ചു.

എന്നാൽ 2003-ൽ അരുണാചൽ പ്രദേശിന്റെ രാഷ്ട്രീയ ഭൂപടത്തിൽ മാറ്റങ്ങളുണ്ടായി. കോൺഗ്രസ് (ഐ)-ൽ നിന്ന് പിളർന്ന് കോൺഗ്രസ് (ദോലോ) എന്ന പാർട്ടി പിറവിയെടുത്തു. അപാംഗ്‌ ഈയവസരത്തിൽ തന്റെ പാർട്ടിയായ അരുണാചൽ കോൺഗ്രസിനെയും  കോൺഗ്രസ് (ദോലോ)യെയും മറ്റ് ചില സ്വതന്ത്ര എം.എൽ.എ-മാരെയും ചേർത്ത് യുണൈറ്റഡ് ഡെമോക്രാറ്റിക് ഫ്രണ്ട് എന്ന സംസ്ഥാന തലത്തിലുള്ള രാഷ്ട്രീയ സഖ്യത്തിന് രൂപീകരിച്ചു. 41 നിയമസഭാംഗങ്ങളുടെ പിന്തുണ നേടിയെടുത്ത അപാംഗ്‌  മൂന്നര വർഷത്തിനു ശേഷം 2003 ആഗസ്റ്റ് 3-ന് വീണ്ടും അരുണാചൽ പ്രദേശ് മുഖ്യമന്ത്രിയായി. ആഗസ്റ്റ് 30-ന്  അപാങ്ങും അദ്ദേഹത്തെ പിന്തുണച്ചിരുന്ന സഖ്യത്തിലെ  41 എം.എൽ.എ-മാരും ബി.ജെ.പി-യിൽ ചേർന്നതോടെ അരുണാചൽ പ്രദേശ് വടക്കു-കിഴക്കൻ പ്രദേശത്തെ ആദ്യ ബി.ജെ.പി ഭരണസംസ്ഥാനമായി മാറി. എന്നാൽ 2004-ലെ തെരഞ്ഞെടുപ്പിനെ തുടർന്ന് കേന്ദ്രത്തിൽ ദേശീയ ജനാധിപത്യ സഖ്യത്തിന് ഭരണം നഷ്ടമായ വേളയിൽ അപാംഗ്‌ കോൺഗ്രസ് (ഐ)-ലേക്ക് മടങ്ങി വന്നു. 2004 ഒക്ടോബർ-ൽ നടന്ന സംസ്ഥാൻ തെരഞ്ഞെടുപ്പിൽ കോൺഗ്രസ് (ഐ)-ക്ക് ഭൂരിപക്ഷം ലഭിച്ചതിനാൽ അദ്ദേഹത്തിന് മുഖ്യമന്ത്രിയായി തുടരുവാനായെങ്കിലും 2007 ഏപ്രിൽ ആയപ്പോഴേക്കും അപാംഗിനെ നീക്കി ദോർജി ഖണ്ഡുവിനെ മുഖ്യമന്ത്രിയാക്കണമെന്ന 23 എം.എൽ.എ മാരുടെ ആവശ്യം കോൺഗ്രസ് (ഐ)-യുടെ കേന്ദ്ര നേതൃത്വത്തിന് അംഗീകരിക്കേണ്ടി വരികയും തുടർന്ന് 2007 ഏപ്രിൽ 9-ന് ദോർജി ഖണ്ഡു  അരുണാചൽ പ്രദേശ് മുഖ്യമന്ത്രിയായി  സ്ഥാനം ഏറ്റെടുക്കുകയും ചെയ്തു.
### അഴിമതി ആരോപണം
2010 ഓഗസ്റ്റ് 24-ന്  പൊതുവിതരണ സമ്പ്രദായത്തിലെ 1000 കോടി രൂപയുടെ കുംഭകോണവുമായി ബന്ധപ്പെട്ട്  ഗെഗോങ്ങ്‌ അപാംഗ് അറസ്ത് ചെയ്യപ്പെട്ടു. ഈ വിഷയത്തിൽ അപാംഗിനെ കുറ്റവാളിയാക്കുവാൻ പര്യാപ്തമായ തെളിവുകൾ ലഭിച്ചിട്ടുണ്ടെന്നും അവരുടെ ചോദ്യങ്ങൾക്ക് തൃപ്തികരമായ വിശദീകരണം നൽകുവാൻ അദ്ദേഹത്തിനായില്ല എന്നുമാണ് പോലീസ് ഭാഷ്യം.

## അവലംബം


വർഗ്ഗം:അരുണാചൽ പ്രദേശിലെ മുഖ്യമന്ത്രിമാർ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:1949-ൽ ജനിച്ചവർ
ശ്രീജിത്ത് വിജയ്

ഒരു മലയാളചലച്ചിത്ര അഭിനേതാവും മോഡലുമാണ് **ശ്രീജിത്ത് വിജയ്**.

## ജീവിതരേഖ
എറണാകുളം ജില്ലയിലെ തൃപ്പൂണിത്തുറ സ്വദേശിയായ ശ്രീജിത്ത് ഫാസിലിന്റെ ലിവിംഗ് ടുഗെദർ എന്ന ചലച്ചിത്രത്തിലാണ് ആദ്യമായി അഭിനയിക്കുന്നത്. 1978 - ൽ ഭരതന്റെ സംവിധാനത്തിൽ പുറത്തിറങ്ങിയ രതിനിർവ്വേദം എന്ന മലയാളചലച്ചിത്രത്തിന്റെ പുനരാവിഷ്കാരത്തിലാണ് 2011 - ൽ തുടർന്നഭിനയിച്ചത്.

## ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:1986-ൽ ജനിച്ചവർ
വർഗ്ഗം:മാർച്ച് 28-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
യഹോവയുടെ സാക്ഷികളുടെ സ്ഥിതിവിവര കണക്ക്

യഹോവയുടെ സാക്ഷികൾക്ക് ആഗോളമായി എല്ലാ രാജ്യങ്ങളിലും സജീവ സാനിധ്യം ഉണ്ട്. ഒരോ രാജ്യങ്ങളിലെയും സ്ഥിതിവിവര കണക്ക് താഴെ നൽകിയിരിക്കുന്നു. ഔദ്യോഗിക കണക്കുകൾ വളരെ കൃത്യതയുള്ളതാണെന്ന് സ്വതന്ത്ര ഗവേഷകരാൽ തെളിയിക്കപ്പെട്ടിട്ടുണ്ട്.  

സജീവമായി സുവിഷേശപ്രവർത്തനത്തിൽ ഏർപ്പെടുന്നവരെ "പ്രസാധകർ" എന്ന് വിളിക്കുന്നു. ഇവർ താല്പര്യകർക്ക് നടത്തുന്ന സൗജന്യ ഭവന  ബൈബിൾ പഠന ക്ലാസുകളും ഈ കണക്കിൽ "ശരാശരി ബൈബിൾ അദ്ധ്യയനങ്ങൾ" എന്ന തലക്കെട്ടിൽ ഉൾപ്പെടുത്തിയിട്ടുണ്ട്. ഒരോ ബൈബിൾ അദ്ധ്യയനങ്ങളും ഒരു വ്യക്തിക്കോ അല്ലെങ്കിൽ ഒരു ചെറിയ കൂട്ടത്തിനോ വേണ്ടിയായിരിക്കും അഴ്ചതോറും നടത്തപ്പെടുന്നത്. വാർഷികമായി നടത്തപെടുന്ന ക്രിസ്തുവിന്റെ സ്മാരക ആചരണത്തിൽ ലോകവ്യാപകമായി ഹാജരായവരുടെ ഏണ്ണവും നൽകിയിട്ടുണ്ട്.

## ആഫ്രിക്ക

## ഉത്തര അമേരിക്ക

### കരീബിയൻ

## ദക്ഷിണ അമേരിക്ക

## ഏഷ്യ

## യുറോപ്പ്

## ഓഷ്യാനിയ

## മറ്റുള്ളവ
നിരോധിത രാജ്യങ്ങളിലെ കണക്കുകൾ "മറ്റ് രാജ്യങ്ങൾ" എന്ന തലകെട്ടിൽ ഔദ്യോകികമായി നൽകിയിട്ടുണ്ട്, ഇവയിൽ നിരവധി ഇസ്ലാമിക രാജ്യങ്ങളും, കമ്മ്യുണിസ്റ്റ് രാജ്യങ്ങളും ഉൾപെടുന്നു.

## ആകെ

## കുറിപ്പുകൾ

## അവലംബം
കടലക്കറി

thumb|right|250px|പുട്ടും കടലക്കറിയും
കടല പ്രധാന ചേരുവയായി ഉപയോഗിച്ചുണ്ടാക്കുന്ന ഒരിനം കറിയാണ് **കടലക്കറി**. പുട്ട്, അപ്പം, ചപ്പാത്തി എന്നിവയുടെ കൂടെയാണ് കൂടുതലായി ഈ കറി ഉപയോഗിക്കുന്നത്. 
## ചേരുവകൾ
#കടല
#സവാള
#വെളുത്തുള്ളി
#ഇഞ്ചി
#തക്കാളിപ്പഴം
#തേങ്ങ
#മുളകുപൊടി
#മല്ലിപ്പൊടി
#മഞ്ഞൾപ്പൊടി
#മസാല
#ഉപ്പ്
#കടുക് വറക്കാൻ ആവശ്യമായ സാധങ്ങൾ
## തയ്യാറാക്കുന്ന വിധം
ആദ്യം തേങ്ങാ ചിരകിയത് വറുത്തെടുക്കണം, അതിനായി  ചീനചട്ടിയിൽ തേങ്ങാ ചിരകിയത് ,മഞ്ഞ പൊടി, മുളക് പൊടി , മല്ലി പൊടി എന്നിവ വറുത്തെടുക്കുക . വറുത്തു വെച്ച തേങ്ങാ കൂട്ട് അരച്ചെടുക്കുക .കടല  കുക്കറിൽ വേവിച്ചു വെക്കുക. ചീനചട്ടിയിൽ വെളിച്ചെണ്ണ ഒഴിച്ചു കടുക് , കറിവേപ്പില താളിച്ച്‌ സവാള, പച്ചമുളക് ,വെളുത്തുള്ളി , ഇഞ്ചി  എന്നിവ ചേർത്ത് വഴറ്റി വറുത്തരച്ച തേങ്ങാ കൂട്ട് ചേർത്ത് യോജിപ്പിക്കുക . അതൊന്നു തിളച്ചു വരുമ്പോൾ വേവിച്ച കടല  ആവശ്യത്തിനു മസാല , ഉപ്പു ചേർത്ത് യോജിപ്പിച്ച് തിളച്ചു വരുമ്പോൾ ഇറക്കി വെക്കാം .

വർഗ്ഗം:കേരളത്തിലെ ഭക്ഷ്യവിഭവങ്ങൾ
വർഗ്ഗം:കറികൾ
കെ.കെ. ജയചന്ദ്രൻ

കേരളത്തിൽ നിന്നുള്ള ഒരു രാഷ്ട്രീയ പ്രവർത്തകനാണ് **കെ.കെ. ജയചന്ദ്രൻ**. മൂന്നു തവണ ഉടുമ്പൻചോലയിൽനിന്ന് നിയമസഭയിലെത്തിയ ഇദ്ദേഹം  സി. പി. ഐ. എം. സംസ്ഥാന കമ്മിറ്റിയംഗവും ഇടുക്കി ജില്ലാ സെക്രട്ടറിയുമാണ്.

## ജീവിതരേഖ
ഇടുക്കി ജില്ലയിലെ വെള്ളത്തൂവൽ കുന്നത്ത് കൃഷ്ണൻ-ജാനകി ദമ്പതികളുടെ മകനായി 1951 ഡിസംബർ 20നാണ് ജനിച്ചത്. കെഎസ്വൈഎഫിലൂടെ പൊതുരംഗത്ത് സജീവമായി. 1970-ൽ സി.പി.ഐ.എം. പാർട്ടി അംഗമായി. നിരവധി കർഷക-തോട്ടം തൊഴിലാളി സമരങ്ങളിലും ഭൂസമരങ്ങളിലും പങ്കെടുത്തിട്ടുണ്ട്. തൊഴിലാളി സമരങ്ങളിൽ പങ്കെടുത്തതിനെ തുടർന്ന് 72ലും 78ലും കൊടിയ മർദനമേറ്റു.

## തിരഞ്ഞെടുപ്പുകൾ

## അധികാരങ്ങൾ
* 2015 ജനുവരിയിൽ സി.പി.ഐ.എം. ഇടുക്കി ജില്ലാ സെക്രട്ടറിയായി. 
* നിലവിൽ ഐ.കെ.എം.ലെ (ഇൻഫർമേഷൻ കേരള മിഷൻ) ഇഎഫ്@ഐടി എന്ന സംഘടനയുടെ സംസ്ഥാന പ്രസിഡണ്ട്‌ ആണ്. ഐ.ടി മേഖലയിൽ ശ്രദ്ധേയമായ ഇടപെടൽ നടത്തിയിട്ടുള്ള നേതാവാണ്.
* സംസ്ഥാനകമ്മിറ്റിയംഗം, സെറിഫെഡ് ചെയർമാൻ എന്നീ നിലകളിലും പ്രവർത്തിച്ചിട്ടുണ്ട്.
* സിഐടിയു സംസ്ഥാന വൈസ്പ്രസിഡന്റ്.  
* 2012 മുതൽ 16 മാസം സി. പി. ഐ. എം. ഇടുക്കി ജില്ലാ സെക്രട്ടറിയായി താൽക്കാലിക ചുമതല വഹിച്ചിരുന്നു. വിവാദപ്രസംഗത്തെത്തുടർന്ന് എം.എം. മണിയെ സെക്രട്ടറിസ്ഥാനത്തുനിന്ന് മാറ്റിനിർത്തിയപ്പോഴാണ്. . 

*1995-ൽ സി.പി.ഐ.എം. ജില്ലാ സെക്രട്ടറിയായി തൊടുപുഴസമ്മേളനത്തിൽ തിരഞ്ഞെടുക്കപ്പെട്ടു. ഹൃദ്രോഗബാധയെത്തുടർന്ന് ഒന്നരവർഷത്തിനുശേഷം സ്ഥാനം ഒഴിഞ്ഞു.
*1989 മുതൽ 95 വരെ സി.ഐ.ടി.യു. ജില്ലാ സെക്രട്ടറി
*1982-ൽ സി.പി.ഐ.എം. ജില്ലാ കമ്മിറ്റിയംഗം, തുടർന്ന് സെക്രട്ടറിയറ്റംഗം.
*1980 മുതൽ രാജാക്കാട് ഏരിയ സെക്രട്ടറി, ദേവികുളം എസ്റ്റേറ്റ് എംപ്ലോയീസ് യൂണിയൻ പ്രസിഡന്റ്
*1975-ൽ ദേവികുളം താലൂക്ക് ജോയിന്റ് സെക്രട്ടറിയായി ഒളിവിൽ പ്രവർത്തിച്ചു.
*1973-ൽ സി.പി.ഐ.എം. അടിമാലി ലോക്കൽ സെക്രട്ടറി.
*1972-ൽ കെഎസ്വൈഎഫ് ദേവികുളം താലൂക്ക് സെക്രട്ടറിയും ജില്ലാ ജോയിന്റ് സെക്രട്ടറിയുമായി.

## കുടുംബം
കുഞ്ചിത്തണ്ണിയിലാണ് താമസം. ഭാര്യ: ശ്രീദേവി. മക്കൾ: അനന്ത്

## അവലംബം


വർഗ്ഗം:1951-ൽ ജനിച്ചവർ
വർഗ്ഗം:ഡിസംബർ 20-ന് ജനിച്ചവർ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:ഇടുക്കി ജില്ലയിൽ ജനിച്ചവർ
അണ്ഡാശയ ഹോർമോണുകൾ

അണ്ഡാശയത്തിൽനിന്ന് സ്രവിക്കുന്ന ഹോർമോണുകളാണ് **അണ്ഡാശയ ഹോർമോണുകൾ**. അണ്ഡാശയം ഒരു അന്തഃസ്രാവിഗ്രന്ഥി (endocrine gland) ആണെന്ന് എമിൽ നോയർ എന്ന ശാസ്ത്രജ്ഞനാണ് ആദ്യമായി സമർഥിച്ചത് (1896). പക്ഷേ, 26 വർഷങ്ങൾക്കുശേഷം മാത്രമേ അതിൽ നിന്നു ഹോർമോൺ വേർപെടുത്തിയെടുക്കാൻ കഴിഞ്ഞിട്ടുള്ളു. അല്ലൻ, ഡോയിസി എന്നീ ശാസ്ത്രജ്ഞരാണ് അക്കാര്യത്തിൽ വിജയം വരിച്ചവർ. അവർ അതിനെ *അടിസ്ഥാനപരമായ ഹോർമോൺ* എന്നു വിളിച്ചു. യഥാർഥത്തിൽ അത് ഈസ്ട്രോൺ (Estrone), ഈസ്ട്രിയോൾ (Estriol), ഈസ്ട്രാഡൈയോൾ (Estradiol) എന്നിങ്ങനെ മൂന്നു രാസവസ്തുക്കളുടെ മിശ്രിതമാണെന്നു പിന്നീടു മനസ്സിലായി. ഈസ്ട്രോജനുകൾ (oestrogens) എന്നാണ് ഈ മൂന്നിനും കൂടിയുള്ള പേര്. 

അണ്ഡം നീക്കിയതിനുശേഷം അണ്ഡാശയത്തിൽ അവശേഷിക്കുന്ന കോർപസ് ലൂട്ടിയ (പീതപിണ്ഡം)ത്തിന് ഗർഭധാരണം സാധിപ്പിക്കുന്നതിനും ഭ്രൂണം സംരക്ഷിക്കുന്നതിനും കഴിവുണ്ടെന്നു മനസ്സിലായപ്പോൾ അതിനുള്ള കാരണം ഗവേഷണവിഷയമായി. കോർപസ് ലൂട്ടിയത്തിൽ നിന്ന് പ്രത്യേകമായി ഉണ്ടാകുന്ന ഒരു ഹോർമോൺ ആണ് അതിനു കാരണമെന്ന് 1929-ൽ കോർണർ എന്ന ശാസ്ത്രജ്ഞൻ കണ്ടുപിടിച്ചു. ഈ ഹോർമോണിന്റെ പേര് പ്രൊജസ്റ്റിറോൺ (Progesterone) എന്നാണ്. 

കോർപസ് ലൂട്ടിയത്തിൽ നിന്ന് പ്രൊജസ്റ്റിറോണിനു പുറമേ റിലാക്സിൻ (Relaxin) എന്ന ഒരു ഹോർമോൺകൂടി ഉണ്ടാകുന്നുണ്ടെന്നു തെളിഞ്ഞിട്ടുണ്ട്. രാസപരമായി ഇത് ഒരു പോളിപെപ്റ്റൈഡ് ആണ്. തൻമാത്രാഭാരം ഏകദേശം 9000 ആയിരിക്കും. ഗർഭിണികളായ എലികളിലും ഗിനിപന്നികളിലും ആണ് ഈ ഹോർമോൺ ആദ്യം കണ്ടുപിടിക്കപ്പെട്ടത്. ഇത് പ്ലാസന്റയിലും കാണാം. പ്രസവകാലത്ത് മാംസപേശികൾക്ക് അയവുവരുത്തുകയാണ് ഇതിന്റെ ധർമം. 

ഈസ്റ്റ്ട്രോജനുകൾ, പ്രൊജസ്റ്റിറോൺ, റിലാക്സിൻ എന്നിവയാണ് അണ്ഡാശയ ഹോർമോണുകൾ.

സംശ്ളേഷിത-ഈസ്ട്രോജനുകൾ. പ്രകൃതിയിലുള്ളവയെക്കാൾ കൂടുതൽ വീര്യമുള്ള ഈസ്ട്രോജനുകൾ സംശ്ലേഷണം ചെയ്തുണ്ടാക്കുവാൻ സാധിച്ചിട്ടുണ്ട്. ഡൈ ഈതൈൽ സ്റ്റിൽ ബിസ്റ്റിറോൾ ഒരു ഉദാഹരണമാണ്. വായ്‌വഴി കൊടുക്കാമെന്നത് ഇതിന്റെ മറ്റൊരു മേൻമയാണ്. ഇതിന്റെ സംരചനയിൽ വ്യതിയാനങ്ങൾ വരുത്തി ഹെക്സെസ്ട്രോൾ, ബെൻസെസ്ട്രോൾ, ഡൈ ഈൻസ്ട്രോൾ എന്നിങ്ങനെ വേറെയും സംശ്ലേഷിത-ഈസ്ട്രോജനുകൾ നിർമ്മിക്കപ്പെട്ടിട്ടുണ്ട്.

അണ്ഡാശയങ്ങൾ നീക്കിയ എലികളിൽ കുത്തിവച്ചാണ് അണ്ഡാശയ ഹോർമോണുകളുടെ വീര്യം (potency) തിട്ടപ്പെടുത്തുന്നത്.

## അവലംബം

വർഗ്ഗം:അന്തഃസ്രാവീ വ്യൂഹം
സെവൻസ്‌ ഫുട്‌ബോൾ

ദക്ഷിണേന്ത്യൻ സംസ്ഥാനങ്ങളിൽ, വിശേഷിച്ചും കേരളത്തിലെ മലബാർ ജില്ലകളിൽ ഏറെ പ്രചാരമുള്ള ഫുട്ബോൾ രൂപമാണ്‌ **സെവൻസ്‌ ഫുട്ബോൾ**. അന്താരാഷ്ട്ര ഫുട്‌ബോൾ ഫെഡറേഷന്റെ നേരിട്ടുള്ള അംഗീകാരം ഇല്ലെങ്കിലും ദക്ഷിണേന്ത്യയിൽ ഫുട്‌ബോൾ എന്ന കായികഇനത്തെ സെവൻസ്‌ പ്രതിനിധീകരിക്കുന്നു. അഖിലേന്ത്യാ സെവൻസ്‌ ഫുട്‌ബോൾ അസോസിയേഷൻ എന്ന സംഘടനയാണ്‌ പൊതുവിൽ സെവൻസിലെ നിയമങ്ങളും മറ്റും തീരുമാനിക്കുന്നത്‌. സെവൻസിൽ കളി തുടങ്ങിയ പലരും ദേശീയ ടീം വരെ എത്തിയിട്ടുണ്ട്‌.

## കളിരൂപം
ഓരോ ടീമുകളിലും ഏഴു വീതം കളിക്കാരാണ്‌ സെവൻസിൽ അണിനിരക്കുക. ഗോൾകീപ്പർ, സ്റ്റോപ്പർ ബാക്ക്‌, രണ്ട്‌ വിംഗ്‌ ബാക്കുകൾ, ഒരു അറ്റാക്കർ, രണ്ട്‌ സപ്പോട്ടിംഗ്‌ അറ്റാക്കർമാർ എന്നിങ്ങനെയാണ്‌ ടീം ഘടന. മിഡ്‌ഫീൽഡ്‌ ജനറൽ ഇല്ല എന്നതാണ്‌ പ്രൊഫഷണൽ ഇലവൻസ്‌ ഫുട്‌ബോളിൽ നിന്ന്‌ പ്രൊഫഷണൽ സെവൻസിനെ വ്യത്യസ്‌തമാക്കുന്നത്‌. ഓഫ്‌സൈഡ്‌ നിയമത്തിലും സെവൻസും ഇലവൻസും തമ്മിൽ കാര്യമായ വ്യത്യാസമുണ്ട്‌. 60 മിനുട്ടു വരെയാണ്‌ കളിസമയം.

## സ്വാധീനം
കായിക വിനോദമെന്ന നിലക്ക്‌ സെവൻസിന്‌ ബെംഗളൂരു മുതൽ എറണാകുളം വരെയുള്ള ജില്ലകളിൽ വൻ സ്വാധീനമാണുള്ളത്‌. കൊയ്‌ത്ത്‌ കഴിഞ്ഞ വേനൽക്കാലങ്ങളിൽ പാടങ്ങളിൽ താൽക്കാലികമായി നിർമ്മിക്കുന്ന സ്റ്റേഡിയങ്ങളിലാണ്‌ അഖിലേന്ത്യാ സെവൻസ്‌ നടക്കുന്നത്‌. സമീപ വർഷങ്ങളിൽ ഫ്‌ളഡ്‌ലിറ്റ്‌ സ്റ്റേഡിയങ്ങളിലും കളി നടക്കുന്നു. ജീവകാരുണ്യ പ്രവർത്തനങ്ങൾക്കും പ്രാദേശിക ക്ഷേമപ്രവർത്തനങ്ങൾക്കുമുള്ള ധനസമാഹരണാർത്ഥം സെവൻസ്‌ ടൂർണമെന്റുകൾ സംഘടിപ്പിക്കുക പതിവാണ്‌. ഇന്ത്യക്കു പുറമെയുള്ള രാജ്യങ്ങളിൽ അവിടെയുള്ള മലയാളികൾ ലോക്കൽ സെവൻസ്‌ ടൂർണമെന്റുകൾ സംഘടിപ്പിച്ചു വരുന്നു.
കേരളം, കർണാടക, തമിഴ്‌നാട്‌ സംസ്ഥാനങ്ങളിലെ വിവിധ കോളേജുകളിൽ പഠിക്കുന്ന ആഫ്രിക്കൻ വിദ്യാർത്ഥികളും(പണ്ട്) ജൂനിയർ വേൾഡ് കപ് വരെ കളിച്ച ആഫ്രിക്കൻ ഇന്റർനാഷണൽ താരങ്ങളും വടക്കുകിഴക്കൻ സംസ്ഥാനങ്ങളിൽ നിന്നുള്ളവരും സെവൻസ്‌ ടൂർണമെന്റുകളിലെ സ്ഥിര സാന്നിധ്യമാണ്‌.

## ക്ലബ്ബുകൾ, കളിക്കാർ
സൂപ്പർ സ്റ്റുഡിയോ മലപ്പുറം,യുനൈറ്റഡ് എഫ്.സി മുംബൈ, ചെന്നൈ എഫ്.സി, സബാൻ കോട്ടക്കൽ, ഉഷ എഫ്.സി ആലുക്കാസ് തൃശൂർ, കെ.ആർ.എസ്‌ കോഴിക്കോട്‌, അൽമദീന ചെർപ്പുളശ്ശേരി, റോയൽ ട്രാവൽസ് ബ്ലാക്ക്‌ ആന്റ്‌ വൈറ്റ്‌ കോഴിക്കോട്‌,ഫിഫ മഞ്ചേരി, ജിംഖാന തൃശൂർ, എഫ്.സി തൃക്കരിപ്പൂർ, ഹിറ്റാച്ചി തൃക്കരിപ്പൂർ, എ.എഫ്.സി അമ്പലവയൽ, ജവഹർ മാവൂർ, എ.വൈ.സി ഉച്ചാരക്കടവ്‌,ടോപ്മോസ്റ്റ് തലശ്ശേരി, ഹണ്ടേഴ്‌സ്‌ കൂത്തുപറമ്പ്‌, ലക്കി സോക്കർ കൊട്ടപ്പുറം, എഫ്‌.സി കോയമ്പത്തൂർ, ബെയ്സ് പെരുമ്പാവൂർ, ലിൻഷ മെഡിക്കൽസ് മണ്ണാർക്കാട്, സോക്കർ ഷൊർണ്ണൂർ, തുടങ്ങിയവ അറിയപ്പെട്ട സെവൻസ്‌ ക്ലബ്ബുകളാണ്‌.
ദേശീയ തലത്തിൽ കളിച്ചിട്ടുള്ള യു. ഷറഫലി, ഐ.എം വിജയൻ, സത്യൻ, സി.വി പാപ്പച്ചൻ, ബൈചുങ് ബൂട്ടിയ, സുനിൽ ഛേത്രി, അനസ് എടത്തൊടിക, ആഷിഖ് കുരുണിയൻ, സി.കെ വിനീത്, മുഹമ്മദ് റാഫി, സഹൽ അബ്ദുൽ സമദ്, ജോപോൾ അഞ്ചേരി തുടങ്ങിയ കളിക്കാർ സെവൻസിൽ പലപ്പോഴായി സാന്നിധ്യമറിയിച്ചിട്ടുണ്ട്‌. ഇപ്പോൾ വിവിധ ദേശീയ ക്ലബ്ബുകളിലുള്ള എം.പി സക്കീർ, സിറാജുദ്ദീൻ, ജിൻഷാദ്, ഉസ്മാൻ ആഷിഖ്‌, ഗനി അഹമ്മദ്, ഫഹീം അലി, പ്രദീഷ് ഡിങ്കൻ, റിസുവാൻ അലി, കെ.പി രാഹുൽ, സുബൈർ തുടങ്ങിയവരും സെവൻസ്‌ ടൂർണമെന്റുകളിൽ പങ്കെടുത്തിട്ടുള്ളവരാണ്‌.

## അവലംബം
എ.ആർ. ആന്തുലെ

കോൺഗ്രസ് നേതാവും മഹാരാഷ്ട്ര മുൻ മുഖ്യമന്ത്രിയുമായിരുന്നു **ഏ.ആർ. ആന്തുലെ**  എന്ന **അബ്ദുൾ റഹ്മാൻ ആന്തുലെ** (9 ഫെബ്രുവരി 1929 – 2 ഡിസംബർ 2014).

## ജീവിതരേഖ

അദ്ദേഹം‌‌‌‌ ഹാഫിസ് അബ്ദുൾ‌‌‌‌‌‌ ഗഫൂറിന്റെയും‌‌‌‌ സൊഹ്രാബിയുടേയും‌‌‌‌ മകനായി മഹാരാഷ്ട്രയിലെ റായ്ഗഡ് ജില്ലയിൽ‌‌‌‌ ജനിച്ചു. . എം.എൽ.എ., എം.പി., സംസ്ഥാനമന്ത്രി, മുഖ്യമന്ത്രി, കേന്ദ്രമന്ത്രി എന്നീ നിലകളിൽ പ്രവർത്തിച്ചു. മഹാരാഷ്ട്ര മുഖ്യമന്ത്രിപദം വഹിച്ച ഏക മുസ്ലിം വിഭാഗക്കാരനാണ്. 1980 ജൂൺ മുതൽ 1982 ജനവരിവരെയാണ് മുഖ്യമന്ത്രിയായിരുന്നത്.

മഹാരാഷ്ട്ര നിയമസഭയിൽ 1962 മുതൽ '76 വരെ അംഗമായിരുന്നു. ഈ കാലയളവിൽ വിവിധ വകുപ്പുകളിൽ മന്ത്രിയായി. 1976 മുതൽ '80 വരെ രാജ്യസഭാംഗമായി. 1980-ൽ വീണ്ടും നിയമസഭാംഗം. '89 വരെ എം.എൽ.എ.യായി തുടർന്നു. പിന്നീട് രണ്ടുതവണ വീണ്ടും എം.പി.യായി. 1995 ജൂൺ മുതൽ '96 മെയ് വരെ കേന്ദ്ര ആരോഗ്യമന്ത്രി. 2004-ൽ മൻമോഹൻസിങ് മന്ത്രിസഭയിൽ ന്യൂനപക്ഷക്ഷേമ മന്ത്രിയായി. 
## സിമന്റ് കുംഭകോണം
ഇന്ദിരാഗാന്ധിയുടെ വിശ്വസ്തനായി അറിയപ്പെട്ട ആന്തുലെ സിമന്റ് കുംഭകോണത്തിൽപ്പെട്ട് അദ്ദേഹത്തിന് സ്ഥാനം രാജിവെക്കേണ്ടിവന്നു.

ഭാര്യ : നർ‌‌ഗീസ് ആന്തുലേ 
## കൃതികൾ
* *പാർലമെന്ററി പ്രിവിലേജ്* 
* *മഹാജൻ - അവാർഡ്*;
* *അപ്പോയിന്റ്മെന്റ് ഓഫ് എ ചീഫ് ജസ്റ്റീസ്*;
* *ഡെമോക്രസി പാർലമെന്ററി ഓർ പ്രസിഡൻഷ്യൽ?*

## അവലംബം


## പുറം കണ്ണികൾ

വർഗ്ഗം:മഹാരാഷ്ട്രയിലെ മുഖ്യമന്ത്രിമാർ
വർഗ്ഗം:1929-ൽ ജനിച്ചവർ
വർഗ്ഗം:ഫെബ്രുവരി 9-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഡിസംബർ 2-ന് മരിച്ചവർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:മഹാരാഷ്ട്രയിൽ നിന്നും രാജ്യസഭയിൽ അംഗമായവർ
വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
കീഴ്‌മുറി

മലപ്പുറം ജില്ലയിൽ ജില്ലാ ആസ്ഥാനത്തു നിന്നും ഏകദേശം 12 കിലോമീറ്റർ തെക്കു - പടിഞ്ഞാറ് ദിശയിൽ സ്ഥിതി ചെയ്യുന്ന ഒരു ഗ്രാമമാണ് **കീഴ്‌മുറി**. വിത്ഴ സ്ഥാപിച്ച പ്രശസ്തമായ കോട്ടക്കൽ ആര്യവൈദ്യ ശാല ഇവിടെയാണ് സ്ഥിതിചെയ്യുന്നത്. ഈ ഗ്രാമത്തെ വിശ്വപ്രശസ്തമാക്കിയത് ആര്യവൈദ്യശാലയുടെ പ്രശസ്തി തന്നെയാണ്. ആയുർവേദത്തിനു പുറമെ, ഗൃഹസാമഗ്രികളുടെ വ്യവസായം കൊണ്ടും ഇവിടം പ്രശസ്തമാണ്. മാർച്ച്-ഏപ്രിൽ മാസത്തിൽ നടക്കുന്ന കോട്ടക്കൽ പൂരവും പ്രശസ്തം തന്നെ.
## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
സീനിയേഴ്സ്

വൈശാഖ് സംവിധാനം ചെയ്ത് 2011-ൽ പുറത്തിറങ്ങിയ ഒരു മലയാളചലച്ചിത്രമാണ് ***സീനിയേഴ്സ്***. ജയറാം, കുഞ്ചാക്കോ ബോബൻ, ബിജു മേനോൻ, മനോജ് കെ. ജയൻ എന്നിവരാണ് ഈ ചിത്രത്തിലെ കേന്ദ്രകഥാപാത്രങ്ങളെ അവതരിപ്പിച്ചിരിക്കുന്നത്. നാലു പേരും പണ്ട് പഠിച്ച് കോളേജിൽ വീണ്ടും പഠിക്കാൻ വരുന്നതാണ് ഇതിവൃത്തം. സച്ചി, സേതു എന്നിവർ ചേർന്നാണ് ഈ ചിത്രത്തിന്റെ രചന നിർവ്വഹിച്ചത്. വൈശാഖ് സിനിമയുടെ ബാനറിൽ വൈശാഖ് രാജനാണ് ചിത്രം നിർമ്മിച്ചത്.

## അഭിനേതാക്കൾ
* ജയറാം – പത്മനാഭൻ (പപ്പു)
* കുഞ്ചാക്കോ ബോബൻ – റെക്സ് മാനുവേൽ
* ബിജു മേനോൻ – ഫിലിപ്പ് ഇടിക്കുള
* മനോജ് കെ. ജയൻ – റഷീദ് മുന്ന
* അനന്യ – ജെനി
* പത്മപ്രിയ – ഇന്ദു
* മീര നന്ദൻ – ലക്ഷ്മി
* സുരാജ് വെഞ്ഞാറമ്മൂട് – തവള തമ്പി
* ജഗതി ശ്രീകുമാർ – അടിയോടി
* സിദ്ദിഖ് – ഉണ്ണിത്താൻ
* രാധ വർമ്മ – ഫാത്തിമ, മുന്നയുടെ ഭാര്യ
* ജ്യോതിർമയി – എൽസമ്മ, ഇടിക്കുളയുടെ ഭാര്യ
* വിജയരാഘവൻ – അലാവുദ്ദീൻ റാവുത്തർ
* ലാലു അലക്സ് – ഇടിക്കുളയുടെ ഭാര്യാപിതാവ്
* ഷമ്മി തിലകൻ – സി.ഐ.
* രഹസ്യ – വടുതല വത്സല
* സുമിത് നവാൽ – റെക്സിന്റെ അച്ഛൻ
* സജിത ബേട്ടി – റെക്സിന്റെ അമ്മ

## സംഗീതം
അൽഫോൻസ് ജോസഫ്, അലക്സ് പോൾ, ജാസി ഗിഫ്റ്റ് എന്നിവർ ഈണം പകർന്ന നാല് ഗാനങ്ങളാണ് ചിത്രത്തിലുള്ളത്. ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത് ഗോപി സുന്ദർ ആണ്.

## അവലംബം

## പുറത്തേക്കുള്ള കണ്ണികൾ
* 
* ''സീനിയേഴ്സ്''  – മലയാളസംഗീതം.ഇൻഫോ

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വൈശാഖ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ
അണ്ഡോത്‌സർഗം

അണ്ഡാശയങ്ങളിൽനിന്നും അണ്ഡം സ്വതന്ത്രമാകുന്ന പ്രക്രിയാണ് **അണ്ഡോത്‌സർഗം അഥവാ അണ്ഡവിസർജനം. ഇംഗ്ലീഷിൽ ഓവുലേഷൻ**  (Ovulation). അണ്ഡം വളർച്ചയെത്തി ബീജസങ്കലനയോഗ്യമായിത്തീരുമ്പോഴാണ് ഇത് നടക്കുന്നത്. അണ്ഡാശയത്തിന്റെ ഒരു പ്രവർത്തനമാണ് അണ്ഡോത്സർഗം എന്നിരിക്കിലും ഈ പ്രക്രിയയുടെ പൊരുളറിയാനുള്ള ശ്രമങ്ങൾ വളരെ കുറച്ചു ജീവികളിൽ മാത്രമേ നടന്നിട്ടുള്ളു. *അനലിഡുകൾ*, *മൊളസ്കകൾ* തുടങ്ങി പലതിലും ഇതിനെക്കുറിച്ച് അനുമാനങ്ങൾ മാത്രമേയുള്ളു. പക്ഷികളിലും, സസ്തനികളിലും കുറേക്കൂടെ വിപുലമായ രീതിയിൽ പഠനങ്ങളുണ്ടായിട്ടുണ്ട്. പ്രാവ് മുതലായ പക്ഷികളിലും, മുയൽ, എലി, അണ്ണാൻ, പൂച്ച മുതലായ സസ്തനികളിലും ചില പ്രാണികളിലും ഇണചേരലിനോട് അനുബന്ധമായാണ് അണ്ഡോത്സർഗം നടക്കുന്നത്. ഇണചേരലുണ്ടാക്കുന്ന അനുഭൂതികൾ നാഡീവ്യൂഹത്തിലൂടെ ഉയർന്ന തലങ്ങളിൽ ചലനങ്ങൾ സൃഷ്ടിക്കുന്നു. ഈ ചലനങ്ങൾ മൂലമുണ്ടാകുന്ന അന്തഃസ്രവങ്ങളാണ് അണ്ഡോത്സർഗത്തിന് കാരണമാകുന്നതെന്നൊരു പക്ഷമുണ്ട്. പെൺപക്ഷികളെ ലൈംഗികമായി ആകർഷിക്കുന്നതിന് ആൺപക്ഷികൾ കാണിക്കുന്ന പല ചേഷ്ടകളും അണ്ഡോത്സർഗത്തിന് പ്രചോദനമാകാവുന്നതാണ്.

തലച്ചോറിന്റെ കീഴ്ഭാഗത്തുള്ള പിറ്റ്യൂട്ടറി എന്ന ഗ്രന്ഥിക്ക് അണ്ഡവളർച്ച, അണ്ഡോത്സർഗം എന്നീ ആവർത്തനസ്വഭാവമുള്ള പ്രക്രിയകളിൽ അതിപ്രധാനമായ പങ്കുണ്ട്. പക്ഷികളിലും സസ്തനികളിലും അണ്ഡം മൂന്നു കോശചർമങ്ങളാൽ ആവരണം ചെയ്യപ്പെട്ടിരിക്കുന്നു. പിറ്റ്യൂട്ടറിയിൽനിന്നും പ്രവഹിക്കുന്ന ഫോളിക്കിൾ സ്റ്റിമുലേറ്റിങ് ഹോർമോൺ (FSH) എന്ന ഒരു അന്തഃസ്രവമാണ് ഈ ആവരണചർമങ്ങളുടെ വളർച്ചയെ സഹായിക്കുന്നത്. ലൂട്ടിനൈസിങ്ങ് ഹോർമോൺ (LH) എന്ന മറ്റൊരു സ്രവം പിറ്റ്യൂട്ടറിയിൽ നിന്നും ലഭ്യമാകുമ്പോഴാണ് അണ്ഡം പക്വമാകുന്നതും അണ്ഡോത്സർഗം നടക്കുന്നതും. ബാഹ്യമായും, ആന്തരികമായുമുള്ള പല ഘടകങ്ങളും ഈ അന്തഃസ്രവങ്ങളെ നിയന്ത്രിക്കുന്നുണ്ട്. ഇണചേരലിനുശേഷം മാത്രം അണ്ഡോത്സർഗം നടക്കുന്ന ജീവികളിൽ എൽ.എച്ചി-ന്റെ സ്രവം നാഡീപരമായ ചലനങ്ങളെ വളരെയേറെ ആശ്രയിച്ചിരിക്കുന്നുവെന്ന് കാണിക്കുന്നു. അണ്ഡോത്സർഗത്തിന് ഇണചേരൽ ആവശ്യമില്ലാത്ത ഇതര ജീവികളിൽ ആന്തരികമായ മറ്റു ഘടകങ്ങൾ ആയിരിക്കണം പ്രസ്തുത പ്രക്രിയയ്ക്കു കാരണം. അണ്ഡത്തെ ചുറ്റിയുള്ള ആവരണചർമം പൊട്ടിയാണ് അണ്ഡോത്സർഗം നടക്കുന്നത്. ആ പൊട്ടലിനു കാരണമായ ശക്തി എന്താണ് എന്ന കാര്യത്തിൽ ശാസ്ത്രജ്ഞർ ഭിന്നാഭിപ്രായക്കാരാണ്. ആവരണചർമങ്ങൾക്കകത്ത് തിങ്ങിവരുന്ന ദ്രവപദാർഥത്തിന്റെ സമ്മർദശക്തിയാണ് ഇതിനു കാരണമെന്ന് ഒരഭിപ്രായമുണ്ട്. പക്ഷേ, ഇത് പൂർണമായും ശരിയാണെന്നു തോന്നുന്നില്ല. ചില സസ്തനികളിൽ അണ്ഡോത്സർഗത്തിനു മുമ്പായി ഈ സമ്മർദം കുറയുന്നതായാണ് കാണുന്നത്. അണ്ഡാശയത്തിലുള്ള മാംസപേശികളുടെ സങ്കോചമാണ് മറ്റൊരു കാരണമായി പറയുന്നത്. അന്തഃസ്രവങ്ങളുടെ ശക്തിയോ അണ്ഡാവരണചർമത്തെ രാസപരമായി ദഹിപ്പിക്കുവാൻ കഴിവുള്ള എൻസൈമുകളുടെ പ്രവർത്തനമോ അണ്ഡോത്സർഗത്തിന് കാരണമായിക്കൂടെന്നില്ല. പല സസ്തനികൾക്കും ഇണചേരലിന് ആഗ്രഹം തോന്നുന്ന ഒരു സമയമുണ്ട്. ഈ ഘട്ടത്തിന്റെ അന്ത്യത്തിലാണ് ചിലതിൽ അണ്ഡോത്സർഗം നടക്കുന്നത്; മറ്റു ചിലതിൽ തുടക്കത്തിലും. ബാഹ്യലോകത്തിലെ ഇരുട്ടും വെളിച്ചവും വരെ ഈ പ്രക്രിയയിൽ സ്വാധീനം ചെലുത്തുന്നുണ്ടെന്ന് പക്ഷികളിലും എലികളിലും നടത്തിയ ചില പരീക്ഷണങ്ങൾ തെളിയിച്ചിട്ടുണ്ട്.

## അവലംബം

*അണ്ഡോത്‌സർഗം (Ovulation)
*അണ്ഡോത്‌സർഗം (Ovulation)
*അണ്ഡോത്‌സർഗം (Ovulation)
സോറാപോഡ്

സൌരിച്ച്യൻ ദിനോസറുകളുടെ ഒരു ഉപ നിരയാണ് **സോറാപോഡ്** എന്ന വിഭാഗം. ഭൂമുഖത്ത് ജീവിച്ചിരുന്ന ജീവികളിൽ ഏറ്റവും വലിപ്പമേറിയവ ആയിരുന്നു സോറാപോഡുകൾ . സൂപ്പർസോറസ്‌, ആർക്കിയോഡോണ്ടോസോറസ്, ജിങ്ഷാക്കിയാങ്ങോസോറസ്, കോട്ടാസോറസ് എന്നിവ ഇവയിൽ ചിലത് മാത്രം. ഈ ഗണത്തിൽ പെടുന്ന ദിനോസറുകളുടെ ഫോസ്സിൽ അന്റാർട്ടിക്ക അടകം എല്ലാ ഭൂഖണ്ഡത്തിൽ നിന്നും കിട്ടിയിട്ടുണ്ട്. 

സോറാപോഡക്കൾ അന്ത്യ ട്രയാസ്സിക് കാലത്ത് ആണ് ഉരുത്തിരിഞ്ഞത് , അന്ത്യ ജുറാസ്സിക് കാലത്തോടെ ഇവ മിക്ക വൻ കരയിലും ഉള്ള പ്രധാനപെട്ട ദിനോസർ വർഗ്ഗമായി മാറി , എന്നാൽ ക്രിറ്റേഷ്യസ് കാലത്തിന്റെ അവസാനത്തോടെ ഈ വിഭാഗത്തിലെ മിക്ക ദിനോസറുകളും വംശം നശിക്കുകയും ടൈറ്റനോസോറകൾ ആ സ്ഥാനങ്ങൾ കൈയടക്കുകയും ചെയ്തു . 

## ശരീര ഘടന
സോറാപോഡ് വിഭാഗത്തിൽപ്പെട്ട മിക്ക ദിനോസറുകൾക്കും നീണ്ട കഴുത്തും, വലിയ ശരീരവും , നീളമേറിയ വാലും ഉണ്ടായിരുന്നു . നാലു കാലുകളും ഉപയോഗിച്ചാണ്‌ ഇവ സഞ്ചരിച്ചിരുന്നത്. സസ്യഭോജികൾ  ആയിരുന്നു ഇവ .

## അവലംബം

വർഗ്ഗം:ദിനോസറുകൾ
വർഗ്ഗം:ജന്തുകുടുംബങ്ങൾ
വർഗ്ഗം:സോറാപോഡുകൾ
വർഗ്ഗം:ദിനോസർ കുടുംബങ്ങൾ
കാർത്തിക നായർ

ഒരു മലയാളം, തമിഴ്, തെലുഗു ചലച്ചിത്ര അഭിനേത്രിയാണ് **കാർത്തിക നായർ**.

## ജീവിതരേഖ
തമിഴ്, മലയാളം ചലച്ചിത്രനടി രാധയുടെ (നടി അംബികയുടെ സഹോദരി) മൂന്ന് മക്കളിൽ മുതിർന്നയാളാണ് കാർത്തിക. 2009 - ൽ ജോഷ് എന്ന തെലുഗു ചലച്ചിത്രത്തിലാണ് ആദ്യമായി അഭിനയിച്ചത്. മുംബൈയിലെ പോഡാർ ഇന്റർനാഷണൽ സ്കൂളിലാണ് പ്രാഥമിക വിദ്യാഭ്യാസം പൂർത്തിയാക്കിയത്. ഇപ്പോൾ ലണ്ടൻ സ്കൂൾ ഓഫ് എക്കണോമിക്സിൽ ഡിഗ്രി വിദ്യാഭ്യാസം നടത്തി വരുന്നു. 2011 - ൽ കോ എന്ന തമിഴ് ചലച്ചിത്രത്തിൽ അഭിനയിച്ചു. ലെനിൻ രാജേന്ദ്രൻ സംവിധാനം നിർവഹിക്കുന്ന മകരമഞ്ഞ് എന്ന ചലച്ചിത്രത്തിലാണ് മലയാളത്തിൽ ആദ്യമായി അഭിനയിക്കുന്നത്. ഈ ചിത്രത്തിൽ ഛായാഗ്രാഹകൻ സന്തോഷ് ശിവനൊപ്പമാണ് കാർത്തിക അഭിനയിക്കുന്നത്.

## അഭിനയിച്ച ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:1992-ൽ ജനിച്ചവർ
വർഗ്ഗം:ജൂൺ 27-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
ഇന്ത്യൻ ദിനോസറുകളുടെ പട്ടിക

ഇത് ഇന്ത്യയിൽ നിന്നും ഫോസ്സിലുകൾ കണ്ടു കിട്ടിയിട്ടുള്ള ദിനോസറുകളുടെ പട്ടിക ആണ് .

## ആമുഖം
ദിനോസറുകൾ ജീവിച്ചിരുന്ന കാലയളവിൽ മഡഗാസ്കർ ഇന്ത്യയോടു ചേർന്ന് കിടക്കുന്ന സ്ഥലം ആയിരുന്നു. ആഫ്രിക്കയിൽ നിന്നും ഏഷ്യയിൽ നിന്നും വളരെ വിട്ടു നിന്ന ഇന്ത്യയിൽ പല വ്യത്യസ്തങ്ങൾ ആയ ജീവജാലങ്ങൾ രൂപം കൊണ്ടു. ഇവിടെ ഇത് വരെ  ഇന്ത്യൻ ഭൂപ്രദേശങ്ങളിൽ നിന്നും കിട്ടിയ ദിനോസർ ഫോസ്സിലുകൾ മാത്രം ആണ് ചേർക്കുന്നത്.

## ഇന്ത്യൻ ദിനോസർ പട്ടിക

## ജീവിതകാലം

## പേര് ചേർക്കാൻ വേണ്ട അടിസ്ഥാന മാനദന്ധങ്ങൾ
* ദിനോസറിന്റെ പേര് മാത്രമേ ചേർക്കാവൂ .(ജന്തു ദിനോസർ ആയിരിക്കണം )

* ദിനോസർ  പട്ടികയിൽ പേര് ഉണ്ടായിരിക്കണം.

* പേര് ചേർക്കുന്ന ദിനോസറിന്റെ ഫോസ്സിൽ ഇന്ത്യയിൽ നിന്നും ആയിരിക്കണം കിട്ടിയിട്ടുള്ളത്.

* ഇന്ത്യൻ ദിനോസറുകൾ എന്ന ഫലകത്തിൽ ചേർത്തിരികണം.

* ജീവിച്ച കാലം ചേർത്തിട്ടുണ്ടാകണം.

## അവലംബം

വർഗ്ഗം:വംശനാശം സംഭവിച്ച ഇന്ത്യയിലെ ജന്തുക്കൾ
വർഗ്ഗം:ദിനോസറുകളുമായി ബന്ധപ്പെട്ട പട്ടികകൾ
വർഗ്ഗം:ഇന്ത്യയിലെയും മഡഗാസ്കറിലെയും ദിനോസറുകൾ
നാഗാർജുനസാഗർ അണക്കെട്ട്

ലോകത്തിലെ ഏറ്റവും വലിയ കരിങ്കൽ നിർമിത (Masonry ) അണക്കെട്ടാണ് ആന്ധ്രാപ്രദേശിലെ **നാഗാർജുനസാഗർ അണക്കെട്ട്**. ഹൈദരാബാദിൽ നിന്നും 150 കി.മീ. അകലെയുള്ള നാഗാർജുനസാഗർ കൃഷ്ണാനദിയിലാണ് നിർമിച്ചിട്ടുള്ളത്. പൗരാണികകാലത്ത് വിജയപുരി എന്നറിയപ്പെട്ടിരുന്ന ഈ സ്ഥലം, എ.ഡി. രണ്ടാം നൂറ്റാണ്ടിൽ അവിടെ ജീവിച്ചിരുന്ന നാഗാർജുന എന്ന ബുദ്ധസന്ന്യാസിയുടെ കാലശേഷം നാഗാർജുനസാഗർ എന്നറിയപ്പെട്ടു തുടങ്ങി.

## നിർമ്മാണം
മഹാരാഷ്ട്രയിലെ മഹാബലേശ്വറിൽ നിന്നും ഉദ്ഭവിക്കുന്ന കൃഷ്ണാനദിയിലെ ജലത്തെ ഉപയോഗപ്പെടുത്താൻ പര്യാപ്തമായ സംവിധാനങ്ങളൊന്നും 20-ാം നൂറ്റാണ്ടുവരെ ദക്ഷിണേന്ത്യൻ പ്രദേശങ്ങളിൽ ഉണ്ടായിരുന്നില്ല. 1903-ൽ ബ്രിട്ടീഷ് ഭരണകാലത്ത് ഇന്നത്തെ ആന്ധ്രപ്രദേശ് ഭാഗത്ത് ഒരു അണക്കെട്ട് നിർമ്മിക്കാനുള്ള ആദ്യ നിർദ്ദേശം ഉണ്ടായെങ്കിലും അനുയോജ്യമായ ഒരു സ്ഥലം കണ്ടെത്താനാകാതെ ആ പദ്ധതി ഉപേക്ഷിക്കപ്പെട്ടു. 1952-ൽ ഖോസ്ലാ കമ്മിഷൻ റിപ്പോർട്ടിന്റെ അടിസ്ഥാനത്തിൽ വെള്ളപ്പൊക്ക സാധ്യതാപ്രദേശങ്ങളിൽ അണക്കെട്ടുകൾ നിർമ്മിക്കാൻ അന്നത്തെ കേന്ദ്രസർക്കാർ തീരുമാനിച്ചു. 1953-ൽ ആന്ധ്രപ്രദേശ് സംസ്ഥാനം രൂപീകൃതമാവുകയും അണക്കെട്ടിന് അനുയോജ്യമായ നാഗാർജുനസാഗർ എന്ന സ്ഥലത്തെക്കുറിച്ച് ആന്ധ്രസർക്കാർ റിപ്പോർട്ട് നൽകുകയും ചെയ്തു.
  
1955 ഡിസംബർ 10-ന് തറക്കല്ലിട്ടെങ്കിലും 1966 ഫെബ്രുവരിയോടെ മാത്രമാണ് നിർമ്മാണ പ്രവർത്തനങ്ങൾക്ക് തുടക്കം കുറിച്ചത്. എന്നാൽ ആവശ്യമായ പദ്ധതി മൂലധനത്തിന്റെയും ആധുനിക ഉപകരണ സംവിധാനങ്ങളുടെയും അപര്യാപ്തതമൂലം അണക്കെട്ട് നിർമ്മാണത്തിൽ കോൺക്രീറ്റിനു പകരം കരിങ്കല്ലുകളാണ് ഉപയോഗിച്ചത്. അടുത്ത പ്രദേശത്തുള്ള സുങ്കേസുലാ (Sunkesula) ക്വാറികളിൽനിന്നുമായിരുന്നു കല്ലുകൾ ശേഖരിച്ചത്. പദ്ധതിക്കാവശ്യമായ സിമന്റ് നിർമ്മിക്കാൻ മക്കേർലയിൽ ഒരു സിമന്റ് ഫാക്ടറിയും, പ്രസ്തുത ഫാക്ടറിയെ പദ്ധതിപ്രദേശവുമായി ബന്ധിപ്പിക്കുന്ന ഒരു റെയിൽപ്പാളവും സ്ഥാപിക്കപ്പെട്ടു. 1969-ൽ നിർമ്മാണം പൂർത്തിയായ അണക്കെട്ട് 1972-ൽ പ്രവർത്തനക്ഷമമായി. ഏകദേശം 1300 കോടി രൂപയായിരുന്നു പദ്ധതിച്ചെലവ്. 70,000-ത്തോളം തൊഴിലാളികൾ 13 വർഷക്കാലം നിരന്തരം കഠിനാധ്വാനം ചെയ്ത ഈ പദ്ധതിയുടെ നിർമ്മാണ പ്രവർത്തനങ്ങൾക്കിടെ 160-ലധികം ആളുകൾ മരണമടഞ്ഞു. 52 ഗ്രാമങ്ങളിലെ 24,000-ത്തോളം ജനങ്ങളുടെ ജീവിതരീതിയെ അണക്കെട്ടിലെ ജലനിരപ്പ് പ്രതികൂലമായി ബാധിച്ചു. ഇവരുടെ പുനരധിവാസ പ്രവർത്തനങ്ങൾ 1967-ൽ പൂർത്തിയായി.

അണക്കെട്ടിന്റെ   ആകെ നീളം 4864  മീറ്റർ. ഇതിൽ കരിങ്കൽ ഭിത്തി 1450  മീറ്ററും ബാക്കി 3414  മീറ്റർ മണ്ണ് കൊണ്ട് നിർമിതവുമാണ്. 124 മീറ്റർ ഉയരമുള്ള അണക്കെട്ടിന്റെ ജലസംഭരണശേഷി ഏകദേശം 11,472 ദശലക്ഷം ഘനമീറ്ററാണ്. ഇതിൽ നിന്നുള്ള വെള്ളം 203 കിലോമീറ്റർ നീളമുള്ള ജവഹർ കനാലിലൂടെയും, 295 കിലോമീറ്റർ നീളമുള്ള ലാൽ ബഹദൂർ ശാസ്ത്രി കനാലിലൂടെയും പുറത്തേക്ക് വരുന്നു. ഇവയിലൂടെ യഥാക്രമം 1.113 ദശലക്ഷം ഏക്കർ സ്ഥലത്തും, 1.03 ദശലക്ഷം ഏക്കർ സ്ഥലത്തും കൃഷിക്കനുയോജ്യമായ ജലമെത്തിക്കാൻ കഴിയുന്നു. നാൽഗൊണ്ട, പ്രകാശം, ഖമ്മം, ഗുണ്ടൂർ, കൃഷ്ണ എന്നീ ജില്ലകളിലെ കൃഷി ഈ ജലത്തെ ആശ്രയിച്ചാണ്. എട്ട് യൂണിറ്റുകളിൽ നിന്നായി 815.6 മെഗാവാട്ട് വൈദ്യുതോർജമാണ് ഈ പദ്ധതിയിലൂടെ ഉത്പാദിപ്പിക്കുന്നത്.

ഇന്ന് നാഗാർജുനസാഗർ ആന്ധ്രപ്രദേശിലെ പ്രധാന വിനോദസഞ്ചാര/ബുദ്ധമത തീർഥാടന മേഖലകൂടിയാണ്. 

## അവലംബം

## പുറത്തേക്കുള്ള കണ്ണികൾ

* Article on the dam in The Hindu 
* Nalgonda District Tourist Opportunities 

വർഗ്ഗം:ആന്ധ്രാപ്രദേശിലെ അണക്കെട്ടുകൾ
വർഗ്ഗം:ആന്ധ്രാപ്രദേശിലെ വിനോദസഞ്ചാരകേന്ദ്രങ്ങൾ
മീനങ്ങാണി

ലാമിയേസീ സസ്യകുടുംബത്തിലെ ചതുപ്പ് പ്രദേശങ്ങളിൽ പടർന്ന് വളരുന്ന ഒരംഗമാണ് **മീനങ്ങാണി**.(ശാസ്ത്രീയ നാമം:*Platostoma hispidum*) ഇലകൊഴിയും ഈർപ്പവനങ്ങളിലെ പുൽ‌പ്പരപ്പുകളിലും തരിശുഭൂമികളിലും വളരുന്നു. ഇന്തോ-മലീഷ്യയിൽ കണ്ടുവരുന്നു. 5-30 സെ മീ വരെ വളരുന്ന ഇതിന്റെ രോമാവൃതമായ തണ്ടുകൾ നേരിയതും നാലു കോണുകൾ ഉള്ളവയുമാണ്. ദന്തുരമായ ഇലകൾ വീതികുറഞ്ഞ് നീണ്ടവയും തണ്ടുള്ളവയുമാണ്. നേരിയ പിങ്ക് നിറത്തിലുള്ള പൂവുകൾ വൃത്താകൃതിയിലുള്ള തലപ്പുകളിലാണ് വിരിയുന്നത്. ഇതിന്റെ പൂക്കൾക്ക് മീനിന്റെ കണ്ണിനോട് സാദൃശ്യമുണ്ട്.

## ഔഷധ ഉപയോഗം
പാമ്പ് വിഷത്തിന്  ഇത് അരച്ച് പുരട്ടുകയും അകത്ത് കഴിക്കുകയും ചെയ്യുന്നു. നേത്ര രോഗങ്ങൾ, ഉറക്കമില്ലായ്മ, മുറിവ്, ചുട്ടു നീറ്റൽ എന്നീ രോഗങ്ങൾക്കും ഇത് ഫലപ്രദമായ ഔഷധമാണ്. ഒപ്പം ഇത് മുലപ്പാൽ വർദ്ധിനികൂടിയാണ്.
## രസാദി ഗുണങ്ങൾ
രസം			:തികതം, തുവരം, മധുരം

ഗുണം		:ലഘു

വീര്യം			:ശീതം

വിപാകം		:കടു

## ഔഷധയോഗ്യഭാഗം
സമൂലം
## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ലാമിയേസി
വർഗ്ഗം:കേരളത്തിലെ സസ്യജാലം
നീലം കോതാരി

ഒരു മുൻ ബോളിവുഡ് അഭിനേത്രിയും ജുവല്ലറി ഡിസൈനറുമാണ് **നീലം കോതാരി** ()(ജ: മാർച്ച് 3, 1968).

## അഭിനയ ജീവിതം
നീലം കോതാരിയുടെ കുട്ടിക്കാലം ഹോങ്കോംഗിലായിരുന്നു. ഒഴിവുകാലത്ത് മുംബൈയിൽ വന്നിരുന്ന ഇവർക്ക് സംവിധായകൻ രമേഷ് ബേഹ്‌ൽ ആണ് ചലച്ചിത്രത്തിൽ അവസരം നൽകിയത്.. 1984 ൽ ഇവർ *ജവാനി* എന്ന ചിത്രത്തിൽ ആദ്യമായി അഭിനയിച്ചു. പക്ഷേ ഈ ചിത്രം ഒരു പരാജയമായിരുന്നു.  പിന്നീട് 1986 ൽ ഗോവിന്ദയോടൊപ്പം *ഇൽസാം* എന്ന ചിത്രത്തിൽ അഭിനയിച്ചു. പിന്നീട് ഒരു പാട് ചിത്രങ്ങളിൽ ഗോവിന്ദയുടെ നായികയായി അഭിനയിച്ചു. പിന്നീട് ഇവർ1980 കളിലെ ഒരു പാട് ചിത്രങ്ങൾ നായികയും അല്ലാതെയും അഭിനയിച്ചു. ഇവരുടെ അവസാനത്തെ ചിത്രം 2001- ലെ *കസം* എന്ന ചിത്രമായിരുന്നു. 
### ആഭരണ ഡിസൈൻ
തന്റെ അഭിനയ ജീവിതത്തോടൊപ്പം തന്നെ ഇവർ തന്റെ കുടുംബ വ്യവസായമായ ആഭരണ ഡിസൈനിംഗിലും ശ്രദ്ധ പതിപ്പിച്ചിരുന്നു. 1999 -ൽ തന്റെ അഭിനയ ജീവിതം വിട്ടതിനു ശേഷം ഇവർ മുംബൈയിൽ ആഭരണ ഡിസൈനിന്റെ ഇവർ ശരിയായി പഠിച്ചു. 1999 ൽ തന്നെ ഇവർ തന്റെ സ്വന്തം ജുവല്ലറിയായ നീലം ജുവൽസ് ആരംഭിച്ചു. She opened her showroom in Mumbai in 2004.

## സ്വകാര്യ ജീവിതം
24 ജനുവരി 2011 ൽ ഇവർ  നടനായ സമീർ സോനിനെ വിവാഹം കഴിച്ചു.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:1968-ൽ ജനിച്ചവർ
വർഗ്ഗം:മാർച്ച് 3-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
സ്ഥൈര്യലേപനം

കത്തോലിക്കാസഭയിലെ കൂദാശകളിലൊന്നാണ് **സ്ഥൈര്യലേപനം**. പൗരസ്ത്യസഭകൾ **തൈലാഭിഷേകം** എന്നാണ് ഈ കൂദാശയെ വിളിക്കുന്നത്. ഈ കൂദാശയിലൂടെ ഒരു വ്യക്തി തൻറെ ക്രൈസ്തവവിശ്വാസത്തിൽ സ്ഥിരപ്പെടുകയും സധൈര്യം അത് പ്രഘോഷിക്കുകയും ജീവിക്കുകയും ചെയ്യുന്നു. ഈ വസ്തുതയെയാണ് സ്ഥൈര്യലേപനം എന്ന വാക്കുകൊണ്ട് അർത്ഥമാക്കുന്നത് അത് മാമ്മോദീസയുടെ സ്ഥിരീകരണമാണ്, മാമ്മോദീസയിലൂടെ ലഭിച്ച കൃപാവരത്തിൻറെ ശക്തപ്പെടുത്തലാണ് (*മതബോധനഗ്രന്ഥം* 1289). മൂറോൻ തൈലംകൊണ്ട് അഭിഷേകം ചെയ്താണ് ഈ കൂദാശ പരികർമ്മം ചെയ്യുന്നത്. ഈ വസ്തുതയ്ക്ക് ഊന്നൽ നല്കിക്കൊണ്ട് പൗരസ്ത്യസഭകൾ ഈ കൂദാശയെ തൈലാഭിഷേകമെന്നു വിളിക്കുന്നു. ഈ കൂദാശയിലൂടെ ജ്ഞാനവും ദൈവികശക്തിയും ഒരു വിശ്വാസിക്ക് നൽകി ദൈവരാജ്യ സാക്ഷിയാകുവാൻ ആ മനുഷ്യനെ ഒരുക്കുന്നു‍. ഈ കൂദാശവഴി പരിശുദ്ധാരൂപി ഒരു വ്യക്തിയിൽ പ്രവർത്തനനിരതനാകുന്നു. പരിശുദ്ധാരൂപിയുടെ വരങ്ങൾക്കും ദാനങ്ങൾക്കുംവേണ്ടി പ്രത്യേകം പ്രാർത്ഥനകൾ ഈ കൂദാശയുടെ പരികർമ്മത്തിനോട് അനുബന്ധിച്ച് എല്ലാ ആരാധനാക്രമപാരമ്പര്യങ്ങളിലുമുണ്ട്. ലത്തീൻ റീത്തിൽ മെത്രാനാണ് സ്ഥൈര്യലേപനത്തിൻറെ കാർമ്മികൻ. ഈ കൂദാശവഴിയായി ശ്ലീഹന്മാരുടെ പിൻഗാമിയായ മെത്രാനുമായി വിശ്വാസിക്ക് ഉണ്ടാകുന്ന സവിശേഷമായ ഐക്യത്തിന് ഊന്നൽ നല്കാൻ കൂടിയാണ് ഈ കൂദാശയുടെ കാർമ്മികർ മെത്രാൻമാരായി ലത്തീൻക്രമത്തിൽ പരിമിതപ്പെടുത്തിയിരിക്കുന്നത് (*മതബോധനഗ്രന്ഥം* 1292). ചില സാഹചര്യങ്ങൾ പ്രത്യേകം അനുവാദം ലഭിച്ച വൈദികരും ലത്തീൻക്രമത്തിൽ സ്ഥൈര്യലേപനം നല്കാറുണ്ട്. എന്നാൽ പൗരസ്ത്യസഭകളിൽ വൈദികരാണ് ഈ കൂദാശയുടെ കാർമ്മികർ. കൂടാതെ പൗരസ്ത്യസഭകൾ മാമ്മോദീസ, തൈലാഭിഷേകം (സ്ഥൈര്യലേപനം), പരിശുദ്ധകുർബാന എന്നീ മൂന്നു കൂദാശകൾ ശിശുവിന് ഒരുമിച്ച് പരികർമ്മം ചെയ്തുനല്കുന്നു. അതുകൊണ്ട് ഇവ മൂന്നിനെയും പ്രാരംഭകൂദാശ എന്നാണ് പൗരസ്ത്യസഭകൾ വിളിക്കുന്നത്. ക്രിസ്തീയജീവിതപൂർണതയിലേക്ക് ഒരു ശിശു പ്രവേശിക്കുന്നു എന്ന വസ്തുതയ്ക്കാണ് പ്രാരംഭകൂദാശയുടെ (മാമ്മോദീസ, തൈലാഭിഷേകം, പരിശുദ്ധകുർബാന എന്നീ മൂന്നു കൂദാശകൾ ഒരുമിച്ചു സ്വീകരിച്ചുകൊണ്ട്) പരികർമ്മംവഴി പൗരസ്ത്യസഭകൾ ഊന്നൽ കൊടുക്കുന്നത്. ഈ കൂദാശ സ്വീകരിക്കുന്ന വ്യക്തിയിൽ അക്ഷയവും ശാശ്വതവുമായ അഴിയാമുദ്ര പതിയുന്നതു മൂലം ഒരിക്കൽ മാത്രമേ ഈ കൂദാശ സ്വീകരിക്കുവാൻ പാടുള്ളു. കൂദാശ വീണ്ടും സ്വീകരിക്കുന്നത് വിശ്വാസപ്രകാരം, അറിഞ്ഞുകൊണ്ട്‌ ദൈവത്തിനും കൂദാശക്കും ആക്ഷേപവും അപമാനവും വരുത്തുന്നതു മൂലം ഗൗരവമായ പാപത്തിൽ വീഴുന്നതിന് കാരണമായി ഭവിക്കുന്നു. ഇതിനു കാരണമെന്ന് വിശ്വസിക്കപ്പെടുന്നത് കൂദാശയുടെ സ്വീകരണത്തിലൂടെ ശാശ്വതമായ ഫലം പുറപ്പെടുവിക്കാൻ കഴിയില്ലെന്നൊ, പുറപ്പെടുവിച്ച ഫലം നശിക്കപ്പെട്ടെന്നോ കാണിക്കുന്നതിനാൽ ഇത് ഗൗരവകരമായ പാപമായി മാറുന്നു.

പരിശുദ്ധമായ ജീവിതം നയിക്കുന്നവർക്കും കൂദാശയെക്കുറിച്ചും ക്രിസ്തു രഹസ്യത്തെക്കുറിച്ചും സഭാരഹസ്യത്തെക്കുറിച്ചുമുള്ള ആഴമായ അറിവുള്ളവരുമാണ് ഈ കൂദാശ സ്വീകരിക്കുവാൻ യോഗ്യരായവർ. കൂദാശാസ്വീകരണം വഴി അനശ്വരമായ ജ്ഞാനമുദ്രയും പരിശുദ്ധാത്മാവിന്റെ ദാനങ്ങളും ദൈവവരപ്രസാദവും ദൈവരാജ്യപ്രഘോഷണത്തിന്‌ വേണ്ട ധൈര്യവും ലഭ്യമാകുന്നുവെന്ന് വിശ്വസിക്കപ്പെടുന്നു.

## കൂടുതൽ വായനയ്ക്ക്
* കൂദാശകൾ

## പുറത്തേക്കുള്ള കണ്ണികൾ
* Waking Up Catholic &ndash; RCIA and Adult Confirmation 
*  Church Fathers on Confirmation 
*  Catholic Sacrament of Confirmation &ndash; Initiation
* Information and Forum for Roman Catholics About to Receive Confirmation 
* ''Catholic Encyclopedia'' &ndash; Catholic teaching on Confirmation
* ''Catechism of Filaret'', 307&ndash;314 &ndash; Eastern Orthodox teaching on Confirmation/Unction with Chrism/Chrismation
* Anglican teaching on Confirmation 

വർഗ്ഗം:ക്രൈസ്തവാചാരങ്ങൾ
പോർട്ടോ റിക്കോ

അമേരിക്കൻ ഐക്യനാടുകളിലെ ഒരു അൺഇൻകോർപ്പറേറ്റഡ് ടെറിട്ടറിയാണ് വടക്കു കിഴക്കേ കരീബിയൻ പ്രദേശത്ത് ഡൊമിനിക്കൻ റിപ്പബ്ലിക്കിന്റെ കിഴക്കായും യുണൈറ്റഡ് സ്റ്റേറ്റ്സ് വിർജിൻ ദ്വീപുകളുടെയും ബ്രിട്ടീഷ് വിർജിൻ ദ്വീപുകളുടെയും പടിഞ്ഞാറായും സ്ഥിതിചെയ്യുന്ന **പോർട്ടോ റിക്കോ** (ഇംഗ്ലീഷ്: *Puerto Rico*; സ്പാനിഷ് ഉച്ചാരണം: പുവെർട്ടൊ റിക്കോ). ഔദ്യോഗികമായി പ്രദേശം **കോമൺവെൽത്ത് ഓഫ് പോർട്ടോ റിക്കോ** (—തർജ്ജമ, "അനുബന്ധ സ്വതന്ത്ര പ്രദേശമായ പുവെർട്ടൊ റിക്കോ") എന്നാണ് അറിയപ്പെടുന്നത്. 

"സമ്പന്നതുറമുഖം" എന്ന് സ്പാനിഷിൽ അർത്ഥം വരുന്ന പോർട്ടോ റിക്കോ ഒരു ദ്വീപസമൂഹമാണ്. പ്രധാന പോർട്ടോ റിക്കോ ദ്വീപു കൂടാതെയുള്ള വലിയ ദ്വീപുകൾ  വിയെക്വെസ്, കുളെബ്ര, മോന എന്നിവയാണ്. പോർട്ടോ റിക്കോ പ്രദേശത്തിന്റെ മൊത്തം വിസ്തീർണ്ണം 9,104 ചതുരശ്രകിലോമീറ്ററാണ്. 2001ലെ കണക്കെടുപ്പ് പ്രകാരം 3,916,632 ആണ് ഇവിടുത്തെ ജനസംഖ്യ. സ്പാനിഷും ഇംഗ്ലീഷുമാണ് പോർട്ടോ റിക്കോയുടെ ഔദ്യോഗികഭാഷകൾ, ഇതിൽ സ്പാനിഷ് ആണ് പ്രധാനം.

തൽനോ എന്നറിയപ്പെടുന്ന അബോറിജിനുകളായിരുന്നു ഇവിടുത്തെ ആദിമ നിവാസികൾ. 1493 നവംബർ 19നു കൊളംബസിന്റെ രണ്ടാമത്തെ അമേരിക്കാ പര്യവേഷണയാത്രയിൽ ദ്വീപസമൂഹത്തെ സ്പെയിനിനു കീഴിലാക്കി. സ്പാനിഷ് അധിനിവേശത്തിൽ അടിമത്തത്തിലേയ്ക്ക് വീണ അബോറിജിനുകൾ യൂറോപ്യന്മാർ കൊണ്ടുവന്ന രോഗം മൂലവും മറ്റു കാരണങ്ങളാലും ക്രമേണ തുടച്ചുനീക്കപ്പെട്ടു. പിന്നീട് അനേകം ഫ്രഞ്ച്, ബ്രിട്ടീഷ്, ഡച്ച് അധീശശ്രമങ്ങളെ പ്രതിരോധിച്ച് 400 വർഷത്തോളം പോർട്ടോ റിക്കോ സ്പെയിൻകാർ കൈവശംവച്ചു. ഒടുവിൽ സ്പാനിഷ്-അമേരിക്കൻ യുദ്ധത്തിനുശേഷമുള്ള പരാജയശേഷം 1898ലെ പാരിസ് ഉടമ്പടി നിഷ്കർഷിച്ചതുപ്രകാരം ഫിലിപ്പീൻസിനൊപ്പം പോർട്ടോ റിക്കോയും സ്പെയിൻ അമേരിക്കൻ ഐക്യനാടുകൾക്ക് അടിയറവെച്ചു. അന്നുമുതൽ പോർട്ടോ റിക്കോ അമേരിക്കൻ ഐക്യനാടുകളുടെ ഭരണത്തിൻ കീഴിലാണ്.

1917ൽ പോർട്ടോ റിക്കർക്കു ആദ്യമായി യു.എസ്. പൗരത്വം നൽകപ്പെട്ടു. പിന്നീട് 1948ൽ സ്വന്തമായി ഗവർണറെയും തിരഞ്ഞെടുത്തു. 1952ലാണ് പോർട്ടോ റിക്കോ ഭരണഘടന ഔദ്യോഗികമായി ജനങ്ങൾ അംഗീകരിച്ചത്. ജനാധിപത്യപരമായി തിരഞ്ഞെടുക്കപ്പെട്ട രണ്ടു നിയമനിർമ്മാണ സഭകളുണ്ടെങ്കിലും പോർട്ടോ റിക്കൻ ജീവിതത്തെ ബാധിക്കുന്ന സുപ്രധാന തീരുമാനങ്ങൾ യുണൈറ്റഡ് സ്റ്റേറ്റ്സ് കോൺഗ്രസ് ആണ് എടുക്കുന്നത്. യു.എസ്. പ്രസിഡന്റ് തിരഞ്ഞെടുപ്പിൽ വോട്ടു ചെയ്യാൻ ദ്വീപുനിവാസികൾക്ക് അവകാശമില്ല. 

നിലവിലെ രാഷ്ട്രീയ സ്ഥിതിയിൽ പോർട്ടോ റിക്കോയ്ക്കു അമേരിക്കൻ ഐക്യനാടുകളിലെ ഒരു സംസ്ഥാനമെന്ന പദവി ലഭിക്കുകയോ അല്ലെങ്കിൽ അമേരിക്കൻ ഐക്യനാടുകളിൽനിന്ന് സ്വാതന്ത്യം പ്രാപിച്ച് ഒരു സ്വതന്ത്രരാഷ്ട്രമായി മാറാനോ സാധിക്കാം. 2012 നവംബർ 6നു നടന്ന അഭിപ്രായവോട്ടെടുപ്പിലെ ഫലമനുസരിച്ച് 53% പേരും നിലവിലുള്ള സ്ഥിതി തുടരാൻ ആഗ്രഹിക്കുന്നില്ല. 65% ശതമാനം പേരും സംസ്ഥാനരൂപീകരണത്തെയാണ് പിന്തുണയ്ക്കുന്നത്.

## കുറിപ്പുകൾ

## അവലംബം

## പുറത്തേയ്ക്കുള്ള കണ്ണികൾ
* BBC Territory profile
* Encyclopaedia Britannica profile
* Datos y Estadisticas de Puerto Rico y sus Municipios (In Spanish) 
* 
* 
*Five Years of Tyranny  by Congressman Vito Marcantonio

വർഗ്ഗം:വടക്കേ അമേരിക്കൻ രാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:പോർട്ടോ റിക്കോ
വർഗ്ഗം:കരീബിയൻ രാജ്യങ്ങൾ
വർഗ്ഗം:ദ്വീപ് രാജ്യങ്ങൾ
ക്രൈസ്തവപൗരോഹിത്യം

എപ്പിസ്കോപ്പൽ സഭകളിലെ കൂദാശകളിലൊന്നാണ് **പൗരോഹിത്യം** അഥവാ **തിരുപ്പട്ടം**. ഈ കൂദാശയിലൂടെ ക്രിസ്തുവിന്റെ പൗരോഹിത്യ ശുശ്രൂഷയിൽ പങ്കു ചേർന്നു സഭാ വിശ്വാസികളുടെ ആത്മീയ ആവശ്യങ്ങൾ നിറവേറ്റുന്നതിനും ആത്മരക്ഷക്കു വേണ്ടതായ മാർഗ്ഗ നിർദ്ദേശങ്ങൾ നൽകുന്നതിനും ഉള്ള അനുഗ്രഹവും അധികാരവും ലഭ്യമാകുന്നുവെന്ന് ഈ സഭകൾ  പഠിപ്പിക്കുന്നു. ദൈവജനത്തിൽ നിന്നും ദൈവജനത്തിനുവേണ്ടി ദൈവത്താൽ തെരഞ്ഞെടുക്കപ്പെടുന്നവരായാണ് പുരോഹിതന്മാരെ വിശ്വാസികൾ കരുതുന്നത്. മനുഷ്യസമൂഹത്തെ പഠിപ്പിക്കുന്നതിനും വിശുദ്ധീകരിക്കുന്നതിനും നയിക്കുന്നതിനുമായുള്ള കടമകൾ ഈ കൂദാശ മൂലം ഭരമേൽപ്പിക്കുന്നു.

## കൂടുതൽ വായനയ്ക്ക്
* കൂദാശകൾ

വർഗ്ഗം:ക്രൈസ്തവാചാരങ്ങൾ
പീസ് ബോട്ട്

ലഘുചിത്രം|പീസ് ബോട്ട് യോക്കോഹാമയിൽ
ജപ്പാൻ കേന്ദ്രമാക്കി പ്രവർത്തിക്കുന്ന ഒരു സർക്കാരിതര സംഘടനയാണ് **പീസ്ബോട്ട്**. സമാധാനം, മനുഷ്യാവകാശ സംരക്ഷണം, പരിസ്ഥിതി സംരക്ഷണം, സുസ്ഥിര വികസനം തുടങ്ങിയ ലക്ഷ്യങ്ങൾക്കു വേണ്ടി പ്രവർത്തിക്കുന്ന വിവിധ സംഘടനകളുമായി ബന്ധം സ്ഥാപിക്കുക, ഇവയെക്കുറിച്ചുള്ള അവബോധം സൃഷ്ടിക്കുക എന്നിവയാണ് ഈ സംഘടനയുടെ ലക്ഷ്യം. പീസ് ബോട്ട് എന്നത് ഈ സംഘടനയുടെ ലക്ഷ്യങ്ങൾക്കായി സഞ്ചാരം നടത്തുന്ന നൌകയുടെയും പേരാണ്. 1983 സ്ഥാപിതമായതിനുശേഷം ടോക്കിയോയിലെ ഷിൻജുകു ആസ്ഥാനമായുള്ള സംഘടന ഏതാണ്ട് 100-ലധികം അന്താരാഷ്ട്ര സഞ്ചാരങ്ങൾ നടത്തിയിട്ടുണ്ട്. പീസ് ബോട്ട് ഓർഗനൈസേഷൻ്റെ പ്രധാന പ്രവർത്തനമായ ഈ ക്രൂയിസുകൾ വർഷത്തിൽ കുറഞ്ഞത് മൂന്ന് തവണയെങ്കിലും നടത്തപ്പെടുന്നു. "*ഫ്ലോട്ടിംഗ് യൂണിവേഴ്‌സിറ്റി ഓഫ് സോർട്ട്സ്*" എന്ന് സാൻ ഫ്രാൻസിസ്കോ ക്രോണിക്കിൾ പത്രം വിശേഷിപ്പിച്ച ഈ സംഘടന, ആഗോള സംഭവങ്ങളുമായി ബന്ധപ്പെട്ട കോൺഫറൻസുകളോടെ കപ്പലിൽ വിദ്യാഭ്യാസ അവസരങ്ങൾ വാഗ്ദാനം ചെയ്യുന്നു. അവർ അവരുടെ വിവിധ സ്റ്റോപ്പുകളിൽ മാനുഷിക സഹായം നൽകുകയും പ്രാദേശിക സംഘടനകളെ സന്ദർശിക്കുകയും ചെയ്യുന്നു.

## അവലംബം

## പുറമെ നിന്നുള്ള കണ്ണികൾ
*ഔദ്യോഗിക സൈറ്റ്

വർഗ്ഗം:അന്താരാഷ്ട്ര സംഘടനകൾ
സാൾട്ട് ആന്റ് പെപ്പർ

യൂറോപ്യൻ ഭക്ഷണം വിളമ്പുന്ന മേശകളിൽ കാണാറുള്ള തീൻമേശവിഭവങ്ങളാണ് ഉപ്പുപൊടിയും കുരുമുളക് പൊടിയും. രണ്ടിനെയും ചേർത്ത് സാൾട്ട് ആന്റ് പെപ്പർ എന്നു പറയുന്നു. ഫ്രഞ്ച് ഭക്ഷണരീതികളിൽ പതിനേഴാം നൂറ്റാണ്ടുമുതൽ ഇത് ഉപയോഗിച്ചുവരുന്നു.  കുരുമുളക് പൊടി മാത്രമാണ് ഭക്ഷണത്തിന്റെ സ്വാദിൽ വലിയ വ്യത്യാസം വരുത്താത്ത സുഗന്ധവ്യഞ്ജനം . ഉപ്പ് വിവിധ വിഭവങ്ങളിൽ ആവശ്യാനുസരണം ചേർക്കാവുന്നതാണ്. അതുകൊണ്ടായിരിക്കണം ഇവരണ്ടും ഉപഭോക്താവിന്റെ ആവശ്യാനുസരണം ഉപയോഗിക്കാവുന്ന രീതിയിൽ ലഭ്യമാക്കിയിരിക്കുന്നത്.

## അവലംബം
കൊടുമ്പ് മഹാദേവക്ഷേത്രം

കേരളത്തിലെ പാലക്കാട് ജില്ലയിലെ ചിറ്റൂരിനടുത്ത് കൊടുംബിൽ സ്ഥിതിചെയ്യുന്ന ശിവക്ഷേത്രമാണ് ഇത്. 108 ശിവക്ഷേത്രങ്ങളിൽ പറയുന്ന കൊടുംബൂരാണ് ഈ ക്ഷേത്രം. . കൊടുമ്പ് മഹാദേവക്ഷേത്രത്തിലെ പ്രതിഷ്ഠ നടത്തിയത് ശ്രീ പരശുരാമനാണന്നു വിശ്വസിക്കുന്നു. എന്നാൽ ഇന്ന് ശിവപുത്രനായ സുബ്രഹ്മണ്യന്നാണ് കൂടുതൽ പ്രധാനം..

thumb|300px|കൊടുമ്പ് മഹാദേവക്ഷേത്രം
ഇവിടെ ശിവപ്രതിഷ്ഠാ ഒരടിയോളം പൊക്കം ഉള്ളതാണ്. പ്രധാന ക്ഷേത്രമായ സുബ്രഹ്മണ്യക്ഷേത്രത്തിനാണ് പ്രശസ്തിയും പൂജാധികാര്യങ്ങൾക്ക് പ്രാമുഖ്യവും കൊടുത്തിരിക്കുന്നത്. ശിവക്ഷേത്രനടയിൽ പ്രത്യേകം ധ്വജപ്രതിഷ്ഠ നടത്തിയിട്ടുണ്ട്. മകരമാസത്തിൽ തൈപ്പൂയദിവസം നടക്കുന്ന രഥോത്സവമാണ് ഈ ക്ഷേത്രത്തിലെ പ്രധാന ആണ്ടുവിശേഷം. കൂടാതെ ശിവരാത്രി, സ്കന്ദ ഷഷ്ഠി, തിരുവാതിര എന്നിവയും ക്ഷേത്രത്തിലെ ആണ്ടുവിശേഷങ്ങളിൽ പെടുന്നു. ഉപദേവതകളായി പാർവ്വതി, ഗണപതി, അയ്യപ്പൻ, ദക്ഷിണാമൂർത്തി, ഭൈരവൻ എന്നിവർക്കും ക്ഷേത്രത്തിൽ പ്രതിഷ്ഠകൾ.

## ഐതിഹ്യം
പരശുരാമനാണ്  ശിവ പ്രതിഷ്ഠനടത്തിയത് എന്നാണ് ഐതിഹ്യം.

## ക്ഷേത്ര രൂപകല്പന
തമിഴ് ശൈലിയിലാണ് ശിവക്ഷേത്രവും പ്രധാനക്ഷേത്രമായ സുബ്രഹ്മണ്യസ്വാമിക്ഷേത്രവും പണിതീർത്തിയിരിക്കുന്നത്.

## പൂജാവിധികളും വിശേഷങ്ങളും
നിത്യേന മൂന്നു പൂജകൾ ശിവക്ഷേത്രത്തിൽ നടത്തുന്നു. ശിവക്ഷേത്ര പൂജാപടിത്തരങ്ങൾ മലയാള ബ്രാഹ്മണരാണ് നടത്തുന്നത്. 

### പ്രധാന ആഘോഷങ്ങൾ
* ശിവരാത്രി
* തൈപൂയം
* ഷഷ്ഠി വ്രതം
* പ്രദോഷ വ്രതം

## ക്ഷേത്രത്തിൽ എത്തിച്ചേരാൻ
പാലക്കാട്നടുത്തുള്ള ചിറ്റൂരാണ് ക്ഷേത്രവുമായി അടുത്തുകിടക്കുന്ന പട്ടണം. ഇവിടെ നിന്നും എളുപ്പം ക്ഷേത്രത്തിൽ എത്തിച്ചേരുന്നതാണ്.

## അവലംബം
 

 	
വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കേരളത്തിലെ സുബ്രഹ്മണ്യസ്വാമിക്ഷേത്രങ്ങൾ
അഷ്ടമിച്ചിറ മഹാദേവക്ഷേത്രം

കേരളത്തിലെ തൃശ്ശൂർ ജില്ലയിലെ അഷ്ടമിച്ചിറയിലാണ് ഈ പുരാതന ശിവക്ഷേത്രം സ്ഥിതിചെയ്യുന്നത്. 108 ശിവക്ഷേത്രങ്ങളിൽ പറയപ്പെടുന്ന മഹാദേവക്ഷേത്രത്തിലെ തേവർ **അഷ്ടമൂർത്തി** സങ്കല്പത്തിലാക്കിയാണ്  പരശുരാമൻ പ്രതിഷ്ഠനടത്തിയിരിക്കുന്നത് എന്നാണ് വിശ്വാസം. അതുമൂലമാണ് സ്ഥലത്തിന് ആ പേരുവന്നതെന്ന് ഐതിഹ്യം  .

അഷ്ടമിച്ചിറയിൽ രണ്ടു ശിവപ്രതിഷ്ഠകൾ നടത്തിയിരിക്കുന്നു. രണ്ടു ക്ഷേത്രങ്ങളും പഴയക്ഷേത്രങ്ങൾ തന്നെയാണ്. തെക്കുംതെവർ എന്നും വടക്കുംതേവർ എന്നും ഈ ശിവപ്രതിഷ്ഠകൾ അറിയപ്പെടുന്നു.

## ക്ഷേത്രനിർമ്മാണം
ചാലക്കുടിപ്പുഴയുടെ കൈവഴിയായ ചാലക്കുടി കനാലിനരുകിലായി കനാലിന്റെ കിഴക്കേ കരയിൽ അഷ്ടമിച്ചിറ മഹാദേവക്ഷേത്രം സ്ഥിതിചെയ്യുന്നു.
ശ്രീപരമശിവനൊപ്പം തന്നെ മഹാഗണപതിക്കും പ്രാധാന്യമുള്ളതാണ് അഷ്ടമിച്ചിറക്ഷേത്രം. കേരളത്തനിമ വിളിച്ചോതതക്കവണ്ണമാണ് രണ്ടു ശ്രീകോവിലുകളും നാലമ്പലവും പണിതീർത്തിരിക്കുന്നത്. തെക്കുംതേവരുടെ ശ്രീകോവിൽ വർത്തുളാകൃതിയിലും, വടക്കുംതേവരുടേത് ചതുരാകൃതിയിലും പണിതീർത്തിയിരിക്കുന്നു.

രണ്ടു ശിവപ്രതിഷ്ഠകൾ കൂടാതെ മഹാഗണപതിയുടെ പ്രതിഷ്ഠയും ഉണ്ട്. ഇവിടുത്തെ ഗണപതിപ്രതിഷ്ഠ വളരെ പ്രശസ്തമാണ്. ഉപദേവതാ സ്ഥാനീയനായ ഗണപതി ഇവിടെ പ്രധാന തേവർക്കൊപ്പം തന്നെ പ്രസിദ്ധിയാർജ്ജിച്ചിട്ടുണ്ട്. അതുകൂടാതെ ശ്രീകൃഷ്ണ പ്രതിഷ്ഠയും ഉപദേവതാ സ്ഥാനീയനായി ഇവിടെ വിരാജിക്കുന്നു.

## പൂജാവിധികളും വിശേഷങ്ങളും
നിത്യേന മൂന്നു പൂജകൾ ശിവക്ഷേത്രങ്ങളിൽ പടിത്തരമായുണ്ട്.

### ശിവരാത്രി
മഹാശിവരാത്രി; ഫാൽഗുന മാസത്തിലെ (കുംഭമാസം) കൃഷ്ണപക്ഷത്തിലെ പതിമൂന്നാം രാത്രിയും പതിനാലാം പകലുമാണ് ശിവരാത്രി ആഘോഷിക്കുന്നത്. അഷ്ടമിച്ചിറ്യിലെ ശിവരാത്രി ആഘോഷം വളരെ പ്രശസ്തിയേറിയതാണ്. അന്നേദിവസം ക്ഷേത്രദർശനം നടത്തി തേവരുടെ അനുഗ്രഹത്തിനായി ഭക്തർ ക്ഷേത്ര മതിൽക്കകത്ത്  എത്തിചേരുന്നു.
### വിനായക ചതുർത്ഥി

## ഉപദേവാലയങ്ങൾ
* മഹാഗണപതി
* അയ്യപ്പൻ
* ശ്രീകൃഷ്ണൻ
* നാഗദൈവങ്ങൾ
* ഭദ്രകാളി

## ക്ഷേത്രത്തിൽ എത്തിചേരാൻ
തൃശ്ശൂർ ജില്ലയിലെ മാള പഞ്ചായത്തിൽ അഷ്ടമിച്ചിറയിലാണ് ക്ഷേത്രം സ്ഥിതിചെയ്യുന്നത്. മാള-തൃശൂർ വഴിയിൽ അഷ്ടമിച്ചിറ കവലയിൽ നിന്ന് 100 മീറ്റർ മാറിയാണ് ക്ഷേത്രം സ്ഥിതിചെയ്യുന്നത്.

### ക്ഷേത്രഭരണം
കൊച്ചിൻ ദേവസ്വം ബോർഡാണ് ക്ഷേത്രഭരണം നടത്തുന്നത്

## ചിത്രശാല

File:Ashtamichira_Temple_-_അഷ്ടമിച്ചിറ_ശ്രി_മഹാദേവക്ഷേത്രം.JPG|അഷ്ടമിച്ചിറ മഹാദേവക്ഷേത്രം


## അവലംബം


വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
ത്രീ കിംഗ്‌സ്

വി.കെ. പ്രകാശ് സംവിധാനം നിർവഹിച്ച് ഇന്ദ്രജിത്ത്, ജയസൂര്യ, കുഞ്ചാക്കോ ബോബൻ എന്നിവർ പ്രധാന കഥാപാത്രങ്ങളെ അവതരിപ്പിച്ച് 2011-ൽ പുറത്തിറങ്ങിയ മലയാളചലച്ചിത്രമാണ് **ത്രീ കിംഗ്സ്**. കെ.എൻ.എം. ഫിലിംസിന്റെ ബാനറിലാണ് ചിത്രം പുറത്തിറങ്ങിയത്.
## കഥാസംഗ്രഹം
ഒരു രാജകുടുംബത്തിലെ രാജകുമാരൻമാരായ മൂന്ന് അകന്ന സഹോദരങ്ങൾ ഒരു നിധി തേടിയുള്ള യാത്ര ആരംഭിച്ചു. എന്നിരുന്നാലും, ഒരു നിഗൂഢമായ വെളിപ്പെടുത്തൽ അവർ തമ്മിലുള്ള എല്ലാ സംഘർഷങ്ങളും പരിഹരിക്കുന്നു.

## അഭിനേതാക്കൾ
* ഇന്ദ്രജിത്ത് - Bhaskaran Unni Raja “Bhaskar” aka “Bhasi”
* കുഞ്ചാക്കോ ബോബൻ - Raman Unni Raja “Ram”
* ജയസൂര്യ - Shankaran Unni Raja “Shankar” aka “Shanku”
* സന്ധ്യ - Manju, Bhaskar’s Girlfriend 
* ആൻ അഗസ്റ്റിൻ - Ranju, Ram’s Girlfriend 
* സംവൃത സുനിൽ - Anju, Shankar’s Girlfriend 
* ജഗതി ശ്രീകുമാർ - 
* അശോക്
* സുരാജ് വെഞ്ഞാറമൂട്
* സലിം കുമാർ
* ശ്രീജിത്ത് രവി
* ബാലചന്ദ്രൻ ചുള്ളിക്കാട്
* ലിഷോയ്
* വി.പി. രാമചന്ദ്രൻ
* കുഞ്ചൻ
* വിജു കൊടുങ്ങല്ലൂർ
* ശശി കലിംഗ
* വിജയ് ബാബു
* കെ.പി. അനിൽ
* അംബിക മോഹൻ
* ഗീതാ നായർ
* ഓമന ഔസേപ്പച്ചൻ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വി.കെ. പ്രകാശ് സംവിധാനം ചെയ്ത ചലച്ചിത്രങ്ങൾ
മഹേല ജയവർദ്ധനെ

ഒരു ശ്രീലങ്കൻ ക്രിക്കറ്റ് താരമാണ് **മഹേല ജയവർദ്ധനെ**(ജനനം: മേയ് 27 1977‌). ശ്രീലങ്കൻ ദേശീയ ക്രിക്കറ്റ് ടീമിന്റെ മുൻ ക്യാപ്റ്റനായിരുന്നു മഹേള. ബാറ്റ്സ്മാൻ ആയ മഹേളയുടെ ടെസ്റ്റ് ശരാശരി 50-ൽ കൂടുതലും, ഏകദിന ശരാശരി 30-ൽ കൂടുതലുമാണ്. ഏകദിന ശരാശരി കുറവാണെങ്കിലും ശ്രീലങ്കൻ ക്രിക്കറ്റിലെ മികച്ച ബാറ്റ്സ്മാന്മാരിലൊരാളായി മഹേള വിലയിരുത്തപ്പെടുന്നു. 2006-ൽ ഇന്റർനാഷണൽ ക്രിക്കറ്റ് കൗൺസിൽ അന്താരാഷ്ട്ര ക്രിക്കറ്റിലെ മികച്ച ക്യാപ്റ്റനായി മഹേളയെ തെരഞ്ഞെടുത്തിരുന്നു. തൊട്ടടുത്ത വർഷം അന്താരാഷ്ട്ര ടെസ്റ്റ് ക്രിക്കറ്റിലെ മികച്ച കളിക്കാരനായി നാമനിർദ്ദേശം ചെയ്യുകയും ചെയ്തിരുന്നു.

2008, 2009, 2010 എന്നീ വർഷങ്ങളിൽ ഇന്ത്യൻ പ്രീമിയർ ലീഗിൽ കിങ്സ് XI പഞ്ചാബിനു വേണ്ടി കളിച്ച മഹേള 2011-ൽ കൊച്ചി ടസ്കേഴ്സ് കേരളയുടെ നായകനായി തെരഞ്ഞെടുക്കപ്പെട്ടു.

## പുറമെ നിന്നുള്ള കണ്ണികൾ
*Mahela Jayawardene Home Page 
*CricInfo bio
*Interview – Mahela Jayawardene
*HOPE Cancer Project
*Battle of the Maroons 

വർഗ്ഗം:1977-ൽ ജനിച്ചവർ

വർഗ്ഗം:മേയ് 27-ന് ജനിച്ചവർ

വർഗ്ഗം:ശ്രീലങ്കൻ ക്രിക്കറ്റ് ടീം നായകന്മാൻ
വർഗ്ഗം:ശ്രീലങ്കൻ ക്രിക്കറ്റ് കളിക്കാർ
ചെമ്പേരി

കണ്ണൂർ ജില്ലയുടെ കിഴക്ക്‌ ഭാഗത്ത്‌ സ്ഥിതി ചെയ്യുന്ന ഒരു മലയോര ഗ്രാമമാണ് **ചെമ്പേരി**. ഏരുവേശ്ശി ഗ്രാമപഞ്ചായത്തിലാണ് ചെമ്പേരി സ്ഥിതി ചെയ്യുന്നത്. മധ്യതിരുവിതാംകൂറിൽ (കോട്ടയം, ഇടുക്കി, പത്തനംതിട്ട ജില്ലകളിൽ) നിന്നും കുടിയേറ്റം നടത്തിയ ക്രൈസ്തവർ എത്തിച്ചേർന്ന കണ്ണൂർ ജില്ലയിലെ പ്രധാന മലയോര ഗ്രാമങ്ങളിൽ ഒന്നാണ് ചെമ്പേരി. കേരളത്തിൽ മാത്രമല്ല, കർണാടകയിലും ചെമ്പേരി സ്ഥിതി ചെയ്യുന്നു.

കാക്കനാടൻ എഴുതിയ ഒറോത എന്ന നോവൽ ചെമ്പേരി പശ്ചാത്തലമാക്കിയാണ്.

## വിദ്യാഭ്യാസ സ്ഥാപനങ്ങൾ
* നിർമ്മല ഹയർ സെക്കന്ററി സ്കൂൾ
* വിമൽ ജ്യോതി എഞ്ചിനീയറിംഗ് കോളേജ്, ചെമ്പേരി

 

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കുമാർ സംഗക്കാര

ഒരു ശ്രീലങ്കൻ ക്രിക്കറ്റ് കളിക്കാരനാണ് **കുമാർ സംഗക്കാര** (ഒക്ടോബർ 27 1977). ശരിയായ പേര് **കുമാർ ചൊക്‌സാന്ദ്ര സംഗക്കാര** എന്നാണ്. 2011 ക്രിക്കറ്റ് ലോകകപ്പ് ഫൈനലിൽ ഇന്ത്യയോട് പരാജപ്പെടുന്നതു വരെ ശ്രീലങ്കൻ ക്രിക്കറ്റ് ടീമിന്റെ ക്യാപ്റ്റനായിരുന്നു സംഗക്കാര. ഇടംകയ്യൻ ബാറ്റ്സ്മാനും, വിക്കറ്റ് കീപ്പറുമാണ് സംഗക്കാര. ടെസ്റ്റ് ക്രിക്കറ്റ് റാങ്കിൽ ഒന്നാം സ്ഥാനത്ത് നിരവധി തവണ സംഗക്കാര എത്തിയിരുന്നു.

2008, 2009,2010 എന്നീ വർഷങ്ങളിൽ ഇന്ത്യൻ പ്രീമിയർ ലീഗിൽ കിങ്സ് X1 പഞ്ചാബിനു വേണ്ടി കളിച്ച മഹേലെ 2011-ൽ ഡെക്കാൻ ചാർജേർസ് നായകനായി തെരഞ്ഞെടുക്കപ്പെട്ടു.

2012 സെപ്റ്റംബർ 15ന് നടന്ന ഐ.സി.സി. പുരസ്കാരനിശയിലെ താരം സംഗക്കാരയായിരുന്നു. 3 അവാർഡുകളാണ് അദ്ദേഹം നേടിയത്. മികച്ച ക്രിക്കറ്റ്താരത്തിനുള്ള **ഗാരി സോബേഴ്സ് ട്രോഫി**, **ജനപ്രിയതാരം**, 2011ലെ **മികച്ച ടെസ്റ്റ്താരം** എന്നീ അവാർഡുകളാണ് അദ്ദേഹം നേടിയത്. മികച്ച കളിക്കാരനുള്ള അവാർഡ് നിർണയത്തിൽ, ദക്ഷിണാഫ്രിക്കയുടെ വെറോൺ ഫിലാൻഡർ, ഹാഷിം അംല, ഓസ്ട്രേലിയൻ ക്യാപ്റ്റൻ മൈക്കൽ ക്ലാർക്ക് എന്നിവരെയാണ് സങ്കക്കാര പിന്തള്ളിയത്. 2011ൽ ടെസ്റ്റിലും ഏകദിനത്തിലും ഇദ്ദേഹം മികച്ച പ്രകടനം പുറത്തെടുത്തു. 14 ടെസ്റ്റിൽനിന്ന് 5 സെഞ്ചുറികളും 5 അർധസെഞ്ചുറികളുമായി 1444 റൺ കഴിഞ്ഞവർഷം നേടി. പാകിസ്താനെതിരായ ടെസ്റ്റിലെ 211 റണ്ണും ഇതിലുൾപ്പെടും. 37 ഏകദിനങ്ങളിൽനിന്ന് മൂന്ന് സെഞ്ചുറികളുൾപ്പെടെ 1457 റണ്ണും സങ്കക്കാര അടിച്ചുകൂട്ടി. 2010ലെ മികച്ച ഏകദിന താരമായിരുന്ന സംഗക്കാര ഇക്കുറിയും അന്തിമപട്ടികയിലുണ്ടായിരുന്നു.
## അവലംബം

## പുറമെ നിന്നുള്ള കണ്ണികൾ
* Official Website 
* 
* Sri Lanka Cricket 
* Wicket-keeper scores eight 100s! 
* Kumar Sangakkara Interview 
* Murali will always be a beacon of hope - Kumar Sangakkara
* New captain Sangakkara after the attack
* Sangakkara takes on fan questions candidly in a sensational interview 

വർഗ്ഗം:1977-ൽ ജനിച്ചവർ

വർഗ്ഗം:ഒക്ടോബർ 27-ന് ജനിച്ചവർ

വർഗ്ഗം:ശ്രീലങ്കൻ ക്രിക്കറ്റ് ടീം നായകന്മാൻ
വർഗ്ഗം:ശ്രീലങ്കൻ ക്രിക്കറ്റ് കളിക്കാർ
നൂറ്റാണ്ടു യുദ്ധം

ഇംഗ്ലണ്ടും ഫ്രാൻസും തമ്മിൽ 1337-നും 1453-നു മിടയ്ക്ക് തെക്കു കിഴക്കൻ ഫ്രാൻസിലെ ഫലഭൂയിഷ്ടമായ അക്വിറ്റേൻ (Aquitane) പ്രദേശങ്ങൾക്കായി നടന്ന അതിദീർഘയുദ്ധത്തെയാണ് **നൂറ്റാണ്ടു യുദ്ധം** അഥവാ **ശതവത്സരയുദ്ധം**  എന്ന് വിളിക്കുന്നത്. 116 വർഷം നീണ്ടുനിന്നെങ്കിലും ഈ യുദ്ധത്തിനിടയിൽ സമാധാനം നിലനിന്ന കാലഘട്ടങ്ങളും ഉണ്ടായിരുന്നു. ചില ഈ യുദ്ധത്തിലാണ് ജോൻ ഓഫ് ആർക്ക് ഫ്രാൻസിനുവേണ്ടി ആണിന്റെ വേഷത്തിൽ യുദ്ധം ചെയ്തത്.

## അവലംബം
 

വർഗ്ഗം:യൂറോപ്പിന്റെ ചരിത്രം